CAPITULO 1 


Y tutujonña gaegue y Finijo, ya y Finijo giiya yan si Yuus; ya y Finijo 
guiya si Yuus. 2 Gütya gaegue gui tutujonña yan si Yuus. 3 Todo y gúinaja 
sija manmafatinas pot giiiya, yaguin ti pot gútya, taya ni esta mafatinas, nu 
y gaegue gui finatinas sija. 4 Y linala gaegue guiya giya, ya y linala, 
gútya y candet y taotao sija. 5 Ya y candet gui jalom jomjom maniina, ya y 
jemjom ti matungo. 6 Y un taotao ni manafato guine as Yuus, y naanña si 
Juan. 7 Gútya mamaela para testimonio, para ufannae testimonio nu y 
candet, para ufanmanjonggue todo y taotao pot güiya. 8 Gútya ti y candet, 
lao mamaela para ufannae testimonio nu y candet. 9 Ayo y magajet na 
candet ni maniina y todo taotao, na mamamaela gúine gui tano. 10 Güiya 
gaegue gui tano, ya y tano mafatinas pot güiya, ya y tano ti matungo güe. 
11 Gúiya mato gui 1yoña ya 1yoña ti marisibe güe. 12 Lao todo y rumesibe 
gue, gútya Janae ninasihamiija para ufamaguon Yuus; junggan, para todo ni 
y jumonggue y naamia. 13 Sija manmalilis ti gumin y jaga, ya ti gumin y 
minagof y catne, ya ti guinin minagof y taotao, lao guinin as Yuus. 14 Ya 
ayo na Finijo mamacatne ya sumaga guiya jita (ya talie y minalagña, ayo 
na minalag taegújje y linilisja gui tata), bula y grasia yan y minagajet. 15 Si 
Juan manae testimonio nu giya ya umagang ya ilegña: Gúiya ayo y 
jusasangan: y mamaela gui tateco, guya dangculoña qui guajo, sa gútya 
finenena qui guajo. 16 Gui binilaña manmañulijit todo, yan y grasia pot y 
grasia. 17 Sa y tinago sija pot si Moises esta manae, lao y grasia yan y 
minagajet, pot si Jesucristo namanmato. 18 Si Yuus, taya taotao lumie, 
taya na tiempo, ayo na Lajiña, y linilisja, na gaegue san jalom y pechon 
tata, gútya jafanue jit nu giitya. 19 Ya este y testimonien Juan, anae y 
Judio sija manafanmato nu y mamale yan Lebita sija, guine Jerusalem, ni 
manmafasen: Jago, jaye jao? 20 Gútya jaconfesatñaejon ya ti japune, lao 
Jaconfesathaejon, ilegña: Guajo ti Jesucristo yo. 21 Ya mafaesen: Jafa 
nae? Jago si Elias? Ya ilegña: Ti guajo yo. Jago ayo na profeta? Ya 
manope: Aje. 22 Enaomina ilegñija nu gütya: Jaye Jao? para siñajam 
infanmanope ni y tumago jam. Jafa ilelegmo nu Jago namaesa? 23 Ylegña: 
Guajo inagang yo nu y umaagang gui desierto; natunas y chalan señot, 


taegúije ilegña si Esaias profeta. 24 Ya ayo sija ni namanmato ni y gumin 
Fariseo sija. 25 Ya mafafaesen güe ya ilegñija nu guiya: Sajafa na 
managpangejao, yaguin ti jago si Jesucristo, ni si Elias, ni y ayo na 
profeta? 26 Si Juan manope ilelegña: Guajo managpagpange an janom; 
mas y entalo miyo, guaja uno na ti intingo. 27 Este uje y mamaela gui 
tateco, y mas dangculo qui guajo, ya guajo ti dignoyo na jupula ni y coreas 
y sapatosña. 28 Este sija finatinas guiya Betania y otra banda gui Jordan, 
anae managpagpange si Juan. 


29 Y siguiente na Jaane jalie si Juan si Jesus na mamaela para iya guiya ya 
llegña: Estagúe y corderon Yuus na janajanao y isao gui tano. 30 Este yuje 
ileo, na y tateco mamamaela un laje y dangculoña qui guajo, sa giiya 
finenena qui guajo. 31 Ya guajo ti jutungo; lao para umafanue y Israel nu 
gútya, enao mina mato yo yan managpagpange yo an janom. 32 Si Juan 
manae testiomonio ilegña: Julie y Espiritu ni tumutunog gumin y langet, 
taegúije y paluma ya sumaga gui jiloña. 33 Ya guajo ti jutungo güe, lao y 
munamamaela yo para ufanagpange an janom, ayo sumangane yo: Sobre 
ayo na unlie na tumunog y Espiritu ya sumaga guiya guiya, este uje y 
managpagpange ni Espiritu Santo. 34 Ya guajo julie ya manae yo 
testimonio nu y guiya y Lajin Yuus. 


35 Y siguiente na Jaane tumalo manmatojgue si Juan yan dos gui 
disipuluña. 


36 Ya Jaatan si Jesus ni mamomocat güije, ya ilegha: Estagúe y Corderon 
Yuus. 37 Ya majungog ni dos na disipuluña comequentosña yan madalalag 
si Jesus. 38 Ya jabira güe si Jesus ya jalie na madadalalag güe nu sija ya 
llegña nu sija: Jafa inaliligao? Ya sija ileghija: Rabi (este finijo 
comequeilegña, gui chamorro, Maestro) manu sagamo? 39 Ylegña: 
mamaela ya unlie. Manmamaela ya jalie manu nae sumaga ya mañagaja 
yan guiya, guije na Jaane, sa jijut y ora y mina dies. 40 Si Andres y chelun 
Simon Pedro, güiya uno gui dos y jumungog umadingan an Juan, yan 
madalalag güe. 41 Gütya jasoda finena y cheluña as Simon, ya ilegña nu 


gútya: Tasoda y Mesias (ni y cumequellegña: gütya si Cristo). 42 Ya 
macone guato as Jesus; anae inatan as Jesus ilegña: Jago Simon, patgon 
Jonas: Jago mafanaan Sefas (cumequellegña: acho). 43 Y siguiente na 
Jaane, malago si Jesus malag Galilea, ya jasoda si Felipe, taotao Betsaida, 
gui siudan Andres yan Pedro. 45 Si Felipe jasoda si Nataniel ya ilegña nu 
guiya: Esta tasoda ayo y jatugue si Moises gui tinago yan y profeta, Jesus, 
taotao Nasaret y patgon José. 46 Ya ilegña si Nataniel: Guinin Nasaret 
siha jumuyong minauleg? Ylegña si Felipe: maela ya unlie. 47 Si Jesus 
Jalie mamaela para iya guya, si Nataniel, ya ilegña nu gútya: Estagúe 
senmagajet iyon Israel, na taya finababa guiya giiiya. 48 Ylegña nu gútya 
si Nataniel: Guine manu na untungo yo? Manope si Jesus ya ilegña nu 
gútya: Antes di si Felipe uninagang, na gaegue Jao gui papa y ygos, guajo 
Julie jao. 49 Manope si Nataniel ya ilegña: Rabi, Jago uje y lajin Yuus, 
Jago uje y ray guiya Israel. 50 Manope si Jesus ya ilegña nu giiiya: Sa 
jusangane jao, na julie jao gui papa y ygos, ya unjonggue? Jago unlie 
mandangculoña na gúinaja qui este. 51 Ylegña nu guya: Magajet ya 
magajet jusangane jao, y mamaela na tiempo nae unlie y langet mababa ya 
y angjet sija guine as Yuus mangajujulo yan manututunog gui jilo y Lajin 
taotao. 


CAPITULO 2 


Y mina tres na Jaane, mafatinas y guipot umasagua, gui Cana, siudan 
Galilea, ya y nanaña si Jesus gaegue güije. 2 Ya si Jesus yan y disipuluña 
maagange locue para y guipot umasagua. 3 Anae taya y bino, y nanaña si 
Jesus ilegña nu guiya: Taya binoñija. 4 Ya ilegha nu güiya si Jesus: Pot 
jafayo na juentalo nu jago, palaoan? trabia ti mafato y orajo. 5 Si nanaña 
ilegha ni manmañeñetbe: Fatinas todo y tinagoña. 6 Y estaba gúije saes 
lauyan acho, parejoja yan y guinasgasñija y Judios, na manulat, cada uno, 
dos pat tres cantaro. 7 Ylegña si Jesus nu sija: Nafanbula este sija lauyan 
janom. Ya manafanbula asta y pachot. 8 Ya ilegña nu sija: Chile pago ya 
innae y maestrosala; ya machule. 9 Ya anae y maestrosala jachague y 
Janom na mafatimas bino, ya ti jatungo guine mano: (lao y manmañeñetbe 


tumungo, na jachule y janom), y maestrosala jaagange y nobio; 10 Ya 
ilegha nu guiya: Todo y taotao janafofona y mauleg na bino; ya yaguin esta 
manjaspog, ayo nae y mas manaelaye: lao jago unnanana y mauleg na bino 
asta pago. 11 Este na tutujon y señatña sija, jafatinas si Jesus, guiya Cana 
suidan Galilea, ya janamatungo y minalagha, ya y disipuluña sija 
majonggue güe. 12 Despues di este tumunog guiya Capernaum, gütya yan 
y mañeluña yan y disipuluña sija, ya mañaga gúije ti megae na Jaane. 


13 Y estaba gülJe jijot y pascuan y Judios, ya si Jesus cajulo guiya 
Jerusalem. 14 Ya jasoda gui guimayuus manmanbebende y nubiyo yan y 
quinilo, yan y paluma, yan y manmanulalaeca manmatatachong: 15 Ya 
mañaolag ni tale, ya janafanmalago todo gui guimayuus, yan y quinilo, yan 
y nubiyo; yan y machapon y salape y manmanulalaeca, yan manaalinquin y 
lamasa, 16 Ya ilegña ni manmanbebende ni paluma: Nafanjanao gúine este 
sija na gúinaja, ya chamiyo fumatitinas y guima tata, guima namajan. 17 
Entonses manmanjaso y disipuluña ni estaba matugue: Ynigo y guimamo 
cumano yo. 


18 Y Judio sija manmanope ya ilegñija; Jafa na sehat unfanuejam taegüije 
ayo, sa Jago unfatinas este sija na güinaja? 19 Si Jesus manope ya ilegña: 
Yulang este na gumayuus, ya y tres na jaane; junacajulo talo. 20 Ayonae y 
Judio sija ilegñija: Gui cuarentaisaes años manacajulo este na gumayuus, 
ya Jago, gui tres na Jaane, unacajulo? 21 Lao gútya umadingan ni guima 
tataotaoña. 22 Enao mina anae cajulo guine manmatae, y disipuluña jajaso 
na munjayan jasangane este, ya manmanjonggue ni tinigue sija yan y 
sinangan ni jasangan si Jesus. 


23 Ya, giiiya gaegue guiya Jerusalem gui pascua, y Jaane ni guipot, ya 
megae manmanjonggue ni naamia, anae malie sija y señatña sija ni 
Jafatinas. 24 Lao si Jesus namaesa, ti jaangoco güe guiya sija, sa guiya 
jatungo todo taotao, 25 Ya taya nesesida na jaye unae testimonio ni taotao, 
sa güiya tumungo y guaja gui jalom taotao. 


CAPITULO 3 


YA guaja un taotao Fariseo na naanña si Nicodemo, prinsipe y Judiosija. 2 
Este mato gui as Jesus gui puenge ya ilegna nu giiiya: Rabi, Jame intingo 
na jago maestro guine as Yuus, sa taya sina fumatinas este sija na señat, ni 
unfatitinas, yaguin ti sumisija yan Yuus. 3 Ynepe as Jesus ya ilegña nu 
guiya: Magajet ya magajet y jusangane jao, na y ti mafañago talo, ti sina 
jalie y raenon Yuus. 4 Ylegña nu gütya si Nicodemo: Jafa muna sina y 
taotao mafañago yaguin este biju; siña güe jumalom dos biaje, talo gui 
jalom y tiyan nanaña ya umafañago? 5 Ynepe as Jesus: Magajet ya 
magajet jusangane Jao, na y ti mafañago ni janom yan ni iyon Espiritu, ti 
siha jumalom gui raenon Yuus. 6 Todo y mafañago ni guine catne, catneja 
gue, ya y mafañago guine Espiritu, espirituja güe. 7 Chamo 
ninamamanman ni jusangane jao: Y nesesita jamyo na mafañago talo. 8 Y 
manglo manguaefe mano malagoña, ya unjungog y bengbengha, lao ti 
untungo guine manu mague, ni tampoco para manu guato. Taegúenao todo 
ayo y manmafañago guine Espiritu. 9 Si Nicodemo manope ya ilegña: Jafa 
muna siña este? 10 Ynepe as Jesus ya ilegña nu guiya: Jago un maestro 
guiya Israel ya ti untungo este? 11 Magajet ya magajet jusangane jao, Y 
tatungo, tasangan; ya y talie tadeclara, ya ti inresibe y testimoniota. 12 

Y aguin jusangane jao gúinajan tano, ya ti unjonggue, jafa taemano 
unjonggue yaguin jusangane jao gúinajan langet? 13 Ya taya cajulo gui 
langet, gútyaja y tumunog guine y langet, gútya matungo, y Lajin taotao ni 
y gaegue gui langet, 14 Ya jaf taemanoja si Moises janacajulo y serpiente 
gui desierto, taegüijeja na nesesita na y Lajin taotao umanacajulo. 15 Para 
todo ayo y jumonggue gue, ti siña malingo, ya guaja linalaha na 
taejinecog. 


16 Sa taegúenao na jaguaeya si Yuus y tano, Janae ni linilisja Lajiña y para 
todo ayo y jumonggue gue, ti siña malingo, ya guaja linalaha na 
taejinecog. 17 Sa ti jatago si Yuus y Lajiña guato gui tano, para usapit y 
tano, lao para y tano unalibre pot giiiya. 18 Y jumonggue güe, ti umasapit; 
ayo y ti jumonggue gúe ayo umasapit, sa ti manjonggue ni naan unoja na 
Lajin Yuus. 19 Ya este na sinapit, na y inina malag y tano, ya y taotao sija 
gaonñija y jemjom qui y mina, sa y finatinasñija taelaye. 20 Sa todo ayo y 


fumatinas y taelaye, chatlie y inina, ya ti malag y mina, sa y chechoña no 
sea umareprende. 21 Ayo y fumatinas y magajet, malag y inina, para y 
unamatungo finatinasña, sa y finatinasña guine as Yuus. 


22 Despues di estesija, mato si Jesus yan y disipuluha sija, gui un tano 
Judea ya gaegue güije yan sija managpange. 23 Managpapange locue si 
Juan, guiya Enon, jijot guiya Salim, sa gaegue güije megae na janom: ya 
sija manmamaela, ya manmatagpange. 24 Sa si Juan trabia ti mapopolo 
gui catset. 25 Ya guaja un inaguaguat entre sija yan y disipulon Juan yan y 
Judio sija pot y guinasgas. 26 Ya manmato gui as Juan, ya ilegñija nu 
guiya: Rabi, ayo y gaegue güije gumin iya Jago, gui otro banda Jordan ni 
unnae testimonio, estagiie! na jatagpange, yan y todo y taotao manmato 
guiya guiya. 27 Manope si Juan ilegña: Ti siña y taotao manresibe jafa, 
yaguin ti manae guine y langet. 28 Jamyoja innae testimonio na guinin 
jusangan: Ti guajo si Jesucristo, lao guajo matago gui menaña. 29 Ya 
guaja asaguaña, gútya y nobio locue; lao amigon nobio, ni y tomotojgue ya 
jajujungogja, ya magof dangculo pot y sinangan y nobio. Taegiiine pues 
este minagofjo esta macumple. 30 Giiiya siempre, lumálamodong; ya 
guajo manaladiquique. 


31 Y gumin jila mague, giiya mas taquilo qui todo; ya y iyon y tano, 
tanoja güe, ya iyon y tanoja jasasangan; ya y mamaela guine langet, giiiya 
1yajululo. 32 Tanae testimonio, nu y lumie ya jajungog, ya taya rumesibe y 
testimonioña. 33 Ya y rumesibe y testimonioña, este sumeyo na si Yuus, 
guiya magajet. 34 Sa y tinago as Yuus, y fino Yuus jasangan; sa si Yuus ti 
mannanae gúe ni y Espiritu pot medida. 35 Sa y tata yaña y Lajiña ya todo 
y guinaja japolo gui canaeña. 36 Y jumonggue y Lajiña guaja taejinecog 
na linala, ya ayo y ti manjonggue y Lajiña, ti ulie linala, lao y binibon Yuus 
gaegue gui jiloña. 


CAPITULO 4 


ANAE y Señot jatungo, na Fariseo sija manmanjungog, na si Jesus 
Jafatinas disipuluña ya jatagpange megaeña qui si Juan. 2 (Achogja ti si 


Jesus namaesa matagpange, lao y disipuluñaja), 3 Jadingo guiya Judea, ya 
mapos talo malag Galilea. 4 Ya janesesita na umalofan inanaco Samaria. 5 
Mato pues gui un siudan Samaria, na mafanaan Sicar, jijot gui fangualuan 
na si Jacob Janae si José, lagiña. 6 Ya gaegue giline y tipo Jacob. 
Enaomina si Jesus, sa yayas güe gumin y chalan, matachong gui oriyan y 
tipo. Giienao na ora cana a las saes. 7 Mato un palaoan Samaria para 
ufanlupog janom; ya si Jesus ilegña nu giitya: Naeyo ya juguinem. 8 Sa y 
disipuluña manmapos para y siuda, para ufanmamajan nengcano. 9 Ylegña 
nu guiya y palaoan Samaria: Jaftaemano na Jago y Judio jao, ya untagojit 
najunaguinemjao, ya guajo palaoan Samaria? (Sa y Judio sija ti manatungo 
yan y taotao Samaria). 10 Manope si Jesus, ya ilegña nu gúiya: Y aguin 
untungo y ninaeña si Yuus yan Jaye güe y sumangane jao, naeyo ya 
juguinem: Jago ungagao güe ya giiiya unninae janom lalala. 11 Ya y 
palaoan ilegña nu gútya: Señot, taya sina unlupog, sa y tipo tadong: amano 
pues nae guaja jao ni y Janom lalala. 12 Ada dangculoña jao qui y 
tatanmame as Jacob, ni y numaejam nu este na tupo, ya gúlya gumiguinem 
yan famaguonña, yan y gana gaga sija? 13 Manope si Jesus, ya ilegña nu 
guiya: Jaye y guminem nu este na janom, giiiya umajo talo. 14 Lao ayo y 
guminem uje na janom y junae gúe, para todo y tiempo ti umajo; ya ayo na 
janom y guajo junae güe, gútya y Janom tupo, ni jumuyong para linala na 
taejinecog. 15 Ylegña nu gütya y palaoan: Señot, naeyo nu este na janom 
para ti siñayo majo, ni jutalo mague para jufanlupog. 16 Si Jesus ilegña nu 
guiya: Janao agange y asaguamo, ya unmamaela giline mague. 17 Manope 
y palaoan ya ilegña nu giiya: Taya asaguajo. Ylegña nu gütya si Jesus: 
Mauleg sinanganmo na ilegmo. Taya asaguajo. 18 Sa sinco jagas 
asaguamo, ya pago y gaegue guiya Jago, ti giiya y asaguamo: este 
unsangan pot minagajet. 19 Ya ilegña nu guiya y palaoan: Señot, pineloco 
nu jago, profeta jao. 20 Y tatanmame manmanadodora gúine gui 
jalomtano, ya jamyo ilegmiyo, na iya Jerusalem, ayo na lugat, siempre nae 
umafatinas y adorasion. 21 Ylegña nu giiiya si Jesus: Palaoan, jonggue yo 
sa ufato y ora, na ti este na jalomtano, ni iya Jerusalem, inadora jamyo si 
Yuus Tata. 22 Jamyo inadora ti intingo. Jame inadora y tiningomame, sa y 
satbasion y Judio sija güiya. 23 Lao y Jaane umamaela, ya gútya güe pago, 


nae y magajet na manmanadododora, uje adodora si Yuus Tata gui espiritu 
yan y minagajet; sa si Yuus Tata, locue jaaliligao ayo sija y umadodora 
gue. 24 Si Yuus, guiya Espiritu, ya y umadora güe, siempre jaadora güe y 
espiritu yan y minagajet. 25 Ylegña nu gútya y palaoan: Guajo jutungo na 
y Mesias umamaela (ayo y naanña si Cristo); yaguin mato güe, gúlya 
ufanaguejit todo. 26 Ylegña nu gútya si Jesus: Guajoyo, ni umadingangane 
jao. 


27 Ya pot este manmato y disipuluña ya ninafanmanman pot y umadingan 
yan y palaoan: ya ni uno siña umalog: Jafa finaesesenmo? pat, pot jafa 
uncuentutuse güe? 28 Taegiienao y palaoan japolo y batdeña, ya mapos 
malag y siuda, jasangane y taotao sija ya ilegña: 29 Fanmamaela ya mlie 
un taotao ni sumangane yo todo y finatinaso! Gútya buente si Cristo? 30 
Manmapos gui siuda, ya manmalag as Jesus. 31 Ayo na tiempo 
magagagao güe ni disipulo sija, ilegñija: Rabi, chocho! 32 Ya gúiya ilegña 
na sija: Guaja najo nengcano na jamyo ti intingo. 33 Enaomina y disipulo 
sija ilegñija entre sija: Buente guaja chumulilie nana? 34 Si Jesus ilegña nu 
sija: Y nengcanojo y jufatinas y minalago ayo y tumago yo, ya magpo 
chechoña. 35 Ya ti ilegmiyo: Guaja trabia cuatro na meses nae ufato y 
quineco? Estagúe na jusangane jamyo: Fanalagquilo y matanmiyo ya inatan 
y fangualuan sija, sa esta manapaca para quineco. 36 Ya y mangoco 
uresibe y apasña, ya uchule y tinegcha para taejinecog na lináláa; para ayo y 
mangoco, ya ayo y manananom mandaña gui minagof. 37 Ya pot este 
macumple y sinangan: uno manananom ya y otro mangongoco. 38 Guajo 
jamyo tumago para infanmangoco ya ti jamyo chumogúe; otro 
manmachocho ya jamyo manjalom gui chechoñija. 


39 Ya megae na taotao Samaria, taotao güije na siuda, manmanjonggue nu 
gútya pot y sinangan y palaoan, sa manae testimonio na ilegña: Jasangane 
yo todo ni y finatinasjo. 40 Enao mina anae y taotao Samaria manmato 
guiya gúlya, magagao na usaga ya ufandaña; ya guya sumaga güije dos na 
Jaane. 41 Ya y manmanjonggue nu gúlya gofmegae pot y sinangama. 42 
Ya ilegñija nu y palaoan: Pago ti pot y finomo na injenggue; sa Jame 


mismo injingog güe, ya intingo na este, gütya y magajet na Salvadot y 
tano. 


43 Ya depues di dos na jaane, jumanao gúije ya malag Galilea. 44 Potjafa 
na si Jesus mismo manae testimonio, na y profeta gui tanoña taya onraña. 
45 Ya pot este anae malag Galilea, y taotao Galilea maresibe gúe sa malie 
todo y finatinasña guiya Jerusalem, na jafatinas gui tiempo y guipot; sa sija 
locue manmalag y guipot. 


46 Mato, otro biaje, si Jesus, guiya Cana siuda guiya Galilea, nae y 
Jafatinas bino y janom: ya guaja giiije un magalaje na y lajiña malango 
guiya Capernaum. 47 Ya anae jajungog na si Jesus, jumanao gui Juda ya 
tumunog para Galilea, mapos güe malag as Jesus, ya Jagagao na utunog 
guiya Capernaum, ya uamte y lajiña, sa esta cumequematae. 48 Enao mina 
si Jesus ilegña nu gútya: Y aguin ti mlie señat sija, yan y ninamanman sija, 
ti injenggue. 49 Ya ilegña y magalage nu güiya: Señot, tunog lasajyao, 
antes qui umatae y lajijo! 50 Ylegña si Jesus nu gütya: Janao, sa y lajimo 
lala! Jajonggue y taotao y sinangan Jesus ni y sinangane gúe, ya mapos. 51 
Ya anae güiya tumutunog, y familiaña matagam güe ya masangane na 
ilegñija, Na y lajimo lala! 52 Mamaesen jafa na ora y lajiña na mumauleg, 
ya ilegñija: Nigap gui las siete na ora pinelo ni calenturaña. 53 Jatungo y 
tataña enao na ora nae sinangane güe as Jesus, Y lajimo lala; ya gútya 
namaesa jajonggue yan todo y familiaña! 54 Este y mina dos na señat, na 
Jafatinas si Jesus, anae jinanaoña guiya Judea, para Galilea. 


CAPITULO 5 


DESPUES di manmalofan este sija, guaja gupot y Judio sija ya si Jesus 
cajulo guiya Jerusalem. 2 Ya iya Jerusalem, jijot gui petta quinilo sija, 
guaja un tangque janom na mafananaan gui fino Hebreo, Betesda, na guaja 
sinco potta. 3 Ya manestaba güije megagae na manmalango: bachet, 
mangojo, yan mansogsog. 5 Ya gaegue güije un taotao na esta malofan 
treinta y ocho años na malango. 6 Linie as Jesus na umaason, ya anae 
jatungo na amam na tiempo, ilegña nu giiya: Malago jao na umagong? 7 


Y nepe güe ni y malango: Señot, taya Jaye yo unninajalom gui tangque y 
tiempo nae y janom sigue ni calalamten, ya anae jumajanaoyo, otro 
tumunog antes qui guajo. 8 Sinanangane as Jesus: Cajulojao, jatsa y 
camamo ya unjanao! 9 Ya enseguidas magong y chetnot ayo na taotao, ya 
jajatsa y camaña ya mapos. Lao ayo na Jaane sabado. 


10 Ylegñija y Judio sija nu y manamagong: Sabado, este na jaane, ti tunas 
unchule y camamo! 11 Manope güe: Ayo y munamagong yo, guiya 
namaesa sumangane yo: jatsa y camamo ya unjanao. 12 Entonses 
mafaesen gúe: Jaye enao na taotao y sumangane jao, na unjatsa y camamo 
yan unjanao? 13 Ayo y guinin minamagong gúe, ti jatungo jaye; sa si Jesus 
esta mapos, sa gaegue gúije na lugat, un linajyan taotao. 14 Sineda güe 
despues as Jesus, gui templo, ya ilegña: Estagúe esta magong Jao, chamo 
umiisao talo no sea na taelayeña qui este ufato guiya jago. 15 Ayo na 
taotao mapos, ya jasangane Judio sija na si Jesus ninamagong y chetnotña. 
16 Ya pot este na rason, y Judio sija madulalag si Jesus, sa y jafatinas este 
na guinaja gui sabado na Jaane. 17 Entonses si Jesus maninepe: Si tatajo 
Jafatitinas asta pago, yan guajo locue jufatitinas. 18 Ya pot este na rason y 
Judio sija japrocura mas dangculo para ujapuno, say ti janainaleja y sabado 
na Jaane, lao pot y jasangan locue na si Yuus giya y tataña; jafatitinas 
guiyaja parejo yan si Yuus. 


19 Entonses si Jesus manope ilegña nu sija: Magajet ya magajet jusangane 
jamyo: Ti sina y Lajiha jafatinas jafa pot giiya namaesa, lao jafa y jalie 
finatinas y tata; sa todo y finatinasña, taemanoja y Lajiña locue fumatinas. 
20 Sa y Tata yana y Lajiña ya jafanue nu gútya todo ni jafatitinas; ya 
jafanue nu gúlya y checho ni mandangculo, ya jamyo unfanmanman. 21 Sa 
taegúenao si Tata janafangajulo y manmatae ya jananae linalañija, taegüije 
locue y Lajiña Janae y linala, Jaye malagoña. 22 Sa y Tata taya Jaye 
jajujusga, lao todo y juisio, Janae y Lajiña. 23 Para todo ufanmanonra ni 
Lajiha jaf taemanoja jaonra y Tata. Ya y ti umonra y Lajina, ti jaonra si 
Tata ni tumago gúe. 24 Magajet ya magajet jusangane jamyo: Y jumungog 
y sinanganjo, ya jumonggue ayo y tumago yo, guaja linalafia taejinecog; ya 


ti ufato gui sinapet; lao esta malofan guine y finatae para y linala. 25 
Magajet ya magajet jusangane jamyo: Y ora mamamaela, ya pago esta; na 
y manmatae sija ujajungog y magang Lajin Yuus; ya ayo sija y jumungog, 
ufanlala. 26 Sa taegúine y Tata guaja linâlâfia guiya güiyaja; taegúineja 
Janae locue y Lajiña, para uguaja linalaha guiya gútyaja: 27 Ya Janae locue 
ninasiñaña para ufatinas juisio, sa gútya y Lajin taotao. 28 Chamiyo 
ninafanmamanman ni este: sa y ora mamamaela, na todo ayo sija y 
mangaegue gui naftan, umajungog y inagangña, 29 Ya jumanao juyong; y 
fumatinas mauleg, ufanjuyong gui quinajulo para linala; ya ayo sija y 
fumatinas taelaye, y quinajulo para sinapit. 


30 Ti siña yo namaesa mamatinas jafa: taemanoja y jiningogco, ayoja 
Jujusga, sa y juisioco tunas, sa ti jualiligao y minalagojo; lao y minalago y 
tata ni tumago yo. 31 Yaguin mannae yo testimonio nu guajo namaesa, y 
testimoniojo ti magajet. 32 Guaja otro na mannanae testimonio. nu guajo; 
ya guajo jutungo na y testimonioña, ni y ninaina pot guajo, magajet. 33 
Jamyo manmatago para as Juan, ya guiya mannae testimonio ni magajet; 
34 Lao y testimonio ni juresibe, ti guinin y taotao: lao jusangane estesija, 
para jamyo infanlibre. 35 Gütya y lámpara ni masonggue ya maniina; ya 
jamyo infanmalago manmagof didide na tiempo gui candetha. 36 Ya y 
testimonio ni gaegue guiya guajo mas dangculo qui y gaegue gui as Juan; 
sa y finatinas ni y Tata numaeyo para umacumple, ayo na finatinas na 
guajo jufatinas; este jatestifica nu guajo, nu y Tata tumago yo. 37 Si Tata 
locue ni y tumago yo, gútya namaesa mamnae y testimonio nu guajo. 
Jamyo tat nae injingog bosña, ni locue ti inlie jechuraña. 38 Ya taya 
sinanganña sumaga guiya jamyo; sa ti inenggue na gúlya manago. 39 
Aligao y tinigue sija sa y jinasonmiyo iya guiya nae inguaja y linala na 
taejinecog; ya sija todo ufanmannae testimonio nu guajo, 40 Ti manmalago 
jamyo manmamaela guiya guajo, para uguaja linala. 41 Ynenra y taotao 
sija, guajo ti juresibe. 42 Lao guajo jutungo jamyo na taya y gúinaeyan 
Yuus ni y gaegueja guiya jamyo. 43 Guajo mato yo pot y naan Tatajo, ya ti 
inresibe yo; yaguin otro mato pot y naanña namaesa, ayo inresibe. 44 Jafa 
muna sina injenggue jamyo ni y rumesibe inenra uno sija yan otro, ya ti 


inaligao y inenraja na mato guine as Yuus na unoja? 45 Ti injaso na 
jufaaela jamyo gui as Tata: ya y fumaaela jamyo si y Moises, ayo nae 
gaegue ininangganmiyo. 46 Pues yaguin injenggue si y Moises, injenggue 
yo locue: sa iya guajo nae manugue si Moises. 47 Lao yaguin tinigueha 
sija ti injenggue, jafa muna injenggue y sinanganjo? 


CAPITULO 6 


DESPUES di manmalofan estesija, mapos si Jesus malag y otro banda y 
tasen Galilea, na ayo y tasen Tiberias. 2 Ya madalalag gúe ni y dangculo 
na linajyan taotao sa jalie sija y megaegae na señat ni jafatinas gui 
manmalango. 3 Ya cajulo si Jesus gui un ogso, ya matachong gúije yan y 
disipuluha sija. 4 Ya jijot y guipot pascua, guipot y Judio sija. 5 Ya anae 
tumalag jilo si Jesus, jalie na guaja mamamaela para iya guiya, un linajyan 
na taotao, ilegha as Felipe: Manu nae tafanmamajan pan para ufañocho 
este sija? 6 Jasangan este para uchague güe; sa gútya tumungo jafa 
ufatinas. 7 Manope si Felipe: Dosiento na denario na pan, ti ufannajong 
para cada uno guiya sija ufañule didide. 8 Ylegña nu giya, uno gui 
disipuluña sija, Andres, chelun Simon Pedro: 9 Un patgon gaegue giline na 
guaja sinco pan sebada yan dos gúijan na diquique: Lao jafa na estesija, 
gui entalo y este na minegae? 10 Ylegña si Jesus: Nafanason y taotao. Ya 
megae na chaguan gaegue güije na lugat, ya manason y taotao, cana sinco 
mil na lalaje. 11 Ya jachule si Jesus ayo sija na pan ya anae janae si Yuus 
taemanoja y minalagoñija. 12 Ya anae manjaspog ilegña ni disipuluha sija: 
Joca todo y dinidide ni y tetenjan, sa munga guaja malingo. 13 Ya jajoca 
todo, ya janabula dose na canastran dangculo ni y dinidide, dinididin y 
sincoja na pan sebada, y tejnan ayo sija y mañocho. 14 Ayo sija na taotao, 
anae jalie y sehat ni jafatinas si Jesus, ilegñija: Este senmagajet na gútya y 
profeta ni para umamaela gui tano. 


15 Ayo na tiempo jatungo si Jesus, na ufanmamaela para umacone pot 
minetgot, ya jafatinas y ray, tumalo guato gui un jalomtano gúlgútyaja 


namaesa. 16 Anae esta pupuenge manunog y disipuluña sija gui tase. 17 
Ya manjalom gui un sajyan, ya manchinichile ni tase para Capernaum. Ya 
pago jomjom, ya si Jesus ti manfinatotoe sija. 18 Ya cajulo dangculo na 
napon pot rason un dangculo na manglo na manguaefe. 19 Ya anae esta 
manmamogsae gui tase calang bente sinco pot trenta estadio, malie si 
Jesus na mamomocat gui jilo y tase ya lumalajijot guato gui sajyan: ya 
manmaañao sija. 20 Lao guiya ilegña nu sija: Guajoyo; chamiyo 
fanmaañao! 21 Manmagof anae maresibe gui sajyan; ya ensiguidas mato y 
sajyan gui tano ni y jajananao güe. 


22 Y inagpaña na jaane, y linajyan taotao ni gaegue gui otro bandan tase, 
Jalilie na taya güije mas na unoja na sajyan diquique, ya jatungo na si Jesus 
ti jumalom gui sajyan yan y disipuloña sija, lao y disipuloña sija esta 
manmapos sijaja; 23 (Ya manmato sija y sajyan diquique guine Tiberias, 
Jijot güije na lugat anae mañocho ni pan, despues di y Señot Janae si Yuus 
grasias.) 24 Ya anae jalie y linajyan taotao sija na si Jesus taegúe güije, ni 
y disipuluña sija; manjalom sija locue gui sajyan diquique, ya manmapos 
para Capernaum, maaliligao si Jesus. 25 Ya anae masoda gui otro bandan 
tase, ilegñija nu gútya: Rabi Ngaean nae mato jao güine? 26 Maninepe as 
Jesus ilegña: Magajet ya magajet jusangane jamyo; na inaliligao yo, ti pot 
y linimiyo ni señat sija; lao pot y quinanomiyo ni pan, y ninafanjaspog 
jamyo. 27 Fanmachocho, munga para ayo y fafalingo na nengcano, lao ayo 
na nengcano y sumaga taejinecog na linala, ni y Lajin taotao numae jamyo; 
sa gútya sineyo ni Tata, si Yuus. 28 Enao mina ilegñija nu gútya: Jafa 
tafatinas, para utafatinas y checho Yuus? 29 Si Jesus manope ilegña nu 
sija: Este y checho Yuus, na injenggue ayo y jatago. 30 Entonses ilegñija 
nu guiya: Jafa na señat unfatinas para inlie, ya injenggue jao? Jafa 
chechomo? 31 Si tatanmame jacano y mana gui desierto, taemanoja y 
munjayan matugue; pan guine y langet manmanae para u jacano. 32 Ya 
ilegha si Jesus nu sija: Magajet ya magajet jusangane jamyo, na ti si 
Moises numae jamyo ni pan guine y langet, si Tatajo janae jamyo ni 
magajet na pan guine y langet. 33 Sa y pan Yuus ayo y tumunog guine y 
langet, ya jananae linala y tano. 34 Ayo nae ilegñija nu gútya: Señot 


naejam siempre ni este na pan! 35 Si Jesus ilegña nu sija: Guajo y pan 
lalala, y mato guiya guajo, ti uñalang; ya y jumonggue yo, ti umajo para 
taejinecog. 36 Lao jusangane jamyo; na este inlie yo ya ti injenggue. 37 
Todo y Janae yo si Tata, ufato guiya guajo; ya ayo y ufanmato guiya guajo, 
gosmagajet na guajo ti sina juyute gúe juyong. 38 Sa tumunog yo guine y 
langet ti para jufatinas y minalagojo, lao y minalagoña ayo y tumago yo. 
39 Ya este y minalagoña ayo y tumago yo, na todo y janae yo ti sina 
junafalingo taya, lao junacajulo gúe gui uttimo na jaane. 40 Ya este y 
minalagon Tata, na todo ayo y jalie y Lajiña ya jinenggue guiya giliya, 
uguaja linalaña taejinecog; ya junacajulo güe gui uttimo na Jaane. 


41 Enaomina y Judio sija mamofea gúe anae jasangan: Guajo y pan ni 
tumunog guine y langet. 42 Ya ilegñija: Ada ti gútya este as Jesus lajin 
José? si tataña, yan nanaña tatungoja? Jafa pues muna ilegña: Guajo 
tumunog guine y langet? 43 Si Jesus manope ya ilegña nu sija: Chamiyo 
fanmanmofefea entre jamyo. 44 Taya siña mato guiya guajo yaguin si 
Tata, ni tumago yo, ti quinene giie, ya guajo junacajulo gúe gui uttimo na 
Jaane. 45 Matugue esta gui profeta sija: Ya todo ayo sija ufanmafanagúe 
finanagiien Yuus. Enaomina cada uno ni jumungog y Tata ya jatungo y 
mafanagúeña, ufato guiya guajo. 46 Munga yo na jusangan na guaja na 
taotao y esta jalie si Tata, lao ayo y mamaela gumin as Yuus, guiyaja jalie 
si Tata. 47 Magajet ya magajet jusangane jamyo: Ayo y jumonggue yo 
guaja linalaña na taejinecog, 48 Guajo y pan y linala. 49 Si tatanmiyo, 
jacano y mana gui jalomtano ya manmatae. 50 Estagútya y pan ni tumunog 
guine y langet, para Jaye y cumano gúe, ti umatae. 51 Guajo y lalala na pan 
ni tumunog guine y langet: yaguin guaja cumano este na pan, ulala para 
todo y tiempo; junggan ya y pan ni guajo mannae, guiya mismo catneco, na 
Junae para linala y tano. 


52 Managuaguat entre sija y Judio sija, ilegñija: Jafa muna usiña este na 
taotao unaejit ni catneña para utacano? 53 Si Jesus pot anão ilegña nu sija: 
Magajet ya magajet jusangane jamyo: Yaguin ti incano y catnen y Lajin 
taotao, ya ti inguimen y jagana, taya linala guiya jamyo. 54 Y cumano y 


catneco, ya jaguimen y jágájo, guaja linalaña taejinecog, ya junacajulo güe 
gui uttimo na Jaane. 55 Sa y catneco, giitya y magajet na nengcano; ya y 
Jagajo, güiya y magajet na guimen. 56 Ayo y cumano y catneco, y 
jaguimen y jagajo, sumaga guiya guajo, ya guajo guiya güiya. 57 Taegúine 
y Tata, ni lalala, janamamaela yo, ya guajo lalala pot si Tata; taegúineja 
locue y cumano yo, gútya locue ulala pot guajo. 58 Estagiiiya y pan ni 
tumunog guine y langet; ti parejo yan y tatanmiyo ni cumano y mana ya 
manmatae: y cumano este na pan ulâlâ para taejinecog. 59 Este sija 
jasangan guiya sunagoga, parejoja yan anae mamanagúe guiya 
Capernaum. 


60 Enaomina megae gui disipuluña sija anae majungog este, ilegñija: 
Majetog na sinangan este; Jaye siha umecungog? 61 Si Jesus jatungo pot 
gútyaja namaesa, na y disipuluña sija mangogonggong pot este, ya ilegña 
nu sija: Ninafañatsaga jamyo nu este? 62 Jafa yaguin inlie y Lajin taotao 
cajulo anae gaegue antes? 63 Y espiritu mannanae linala, y catne taya 
probechoña: y sinangan sija ni jusangane jamyo, ayo espiritu, yan ayo 
linala. 64 Lao guajo palo guiya jamyo na ti manmanjonggue. Sa si Jesus 
desde y finenana jatungoja jaye sija y ti ufanmanjonggue, yan jaye y 
uinentrega gúe. 65 Ya ilegña: Pot este na rason jusangane jamyo: na taya 
siha mato guiya guajo, yaguin ti ninae ni Tatajo. 


66 Ayo nae, megae gui disipoluña sija manalo tate, ya ti mañija talo 
manjanao yan gútya. 67 Ayo nae ilegña si Jesus ni dose: Manmalago 
jamyo manjanao locue? 68 Ynepe as Simon Pedro: Señot, jayejam injanao 
gue? Jago nae guaja sija y sinangan ni taejinecog na linala. 69 Ya Jame 
injenggue, ya intingo na Jago Ayo na Santos na guine as Yuus. 70 Si Jesus 
jaope sija: Ti juayig jamyo dose, ya y uno guiya jamyo anite? 71 Ya 
jasangan pot si Judas Iscariote, lajin Simon: sa este y para uinentrega gae, 
uno gui dose. 


CAPITULO 7 


YA despues di manmalofan estesija, si Jesus jumanao para Galilea: ya ti 


malago mamocat guiya Judea, sa y Judio sija maaliligao gúe para 
umapuno. 2 Ya estaba jijot y guipot y Judio sija, na mafanaan gupot 
tabetnaculo. 3 Y mañeluña sija pot este na rason ilegñija nu gútya: Falofan 
gúine, ya unjanao para Judea, para y disipulumo sija locue ujalie y 
chechomo sija ni unfatitinas. 4 Sa taya ni uno, mamatitinas jafa na gúinaja 
gui secreto, ya gliyaja mismo ualigao na umatungo gui publico. Yaguin 
unfatitinas este sija na gúinaja, fanuejao gui tano. 5 Sa mañeluña sija locue 
ti majonggue güe. 6 Ayo nae si Jesus ilegña nu sija: Y tiempoco ti mafato 
trabia, lao y tiemponmiyo siempre esta listo. 7 Y tano ti siha manchinatlie 
jamyo; lao guajo jachatlie, sa mannae yo testimonio pot giiiya, na y 
chechoña manaelaye. 8 Jamyo infangajulo gúine na gupot; guajo ti 
jucajulo gúine na gupot; sa y tiempoco trabia ti macumple. 9 Ya anae 
munjayan jasangane estesija, sumaga trabia guiya Galilea. 


10 Lao anae y mañeluña sija mangajulo; ayo nae guiya locue cumajulo gui 
guipot, ti gui publico, lao calang gui secreto. 11 Ayo nae y Judio sija 
maaliligao güe gui guipot; ya ileghija: Manggue güe? 12 Ya guaja un 
dangculon gonggong entalo y linajyan taotao sija pot gútya; sa guaja 
llegñija: Gútya mauleg na taotao; palo, ilegñija: Aje, lao jadadague y 
taotao sija. 13 Lao ni uno umadingan gui publico pot güiya, sa manmaañao 
ni Judio sija. 


14 Anae y entalo y guipot, cajulo si Jesus gui templo ya mamanagiie. 15 
Enao muna y Judio sija manamanman ya ilegñija: Jafa muna jatungo este 
letra na ti umeeyag? 16 Maninepe as Jesus ilegña: Y finanagúeco, ti 1yoco 
lao iyon ayo y tumago yo. 17 Yaguin guaja y mumalago fumatitinas y 
minalagoña, güiya utumungo y finanagiieco, cao güiya iyon Yuus, pat 
jusangan estesija na gúinaja pot guajo namaesa. 18 Y umadingan pot 
gulyaja, ualiligao y minalagña namaesa; lao y umaligao y minalag iyon ayo 
y tumago güe, gülya magajet ya taya tinaelaye gaegue guiya güiya. 19 Ti 
manninae jamyo as Moises y tinago sija, ya taya uno guiya jamyo 
cumumple ya tinago sija? Sajafa na inprocucura para inpino yo? 20 Y 
linajyan taotao manmanope: Anite guaja guiya jago! Jaye promucucuraja 


pumano jao? 21 Manope si Jesus ya ilegña: Un chocho guajo fumatinas, 
ya todo jamyo ninafanmanman. 22 Pot este si Moises mamninae jamyo ni y 
circunsision (na ti guine as Moises lao iyon y tata sija), ya asta pago gui 
sabado incircunsida y taotao. 23 Yaguin y taotao resibe gui sabado y 
circunsision, para ti umapoca y tinagon Moises; manbubo jamyo nu guajo, 
sa junasenguefjomlo un taotao gui sabado na jaane? 24 Chamiyo injisga 
taemanoja y lininmiyo, lao injisga taemanoja y cabales na juisio. 


25 Ylegñija locue palo gui taotao Jerusalem: Ti gütya este y manmaliligao 
para upuno. 26 Ya lie na umadingan jafa malagoña, ya taya sumangan jafa 
nu guiya. Sina na y magalaje sija jatungo magajet, na este si Cristo? 27 
Lao jita tumungo este na taotao, guine mano gúe: ya anae mato si 
Jesucristo, taya uno tumungo taotao mano. 28 Si Jesus entonses umagang 
gui. templo anae mamananagúe ilegña: Jamyo intingo yo, jaye yo, yan 
intingo locue taotao mano yo; ya guajo mamaela ti pot guajoja: lao y 
tumago yo, gútya magajet, ya jamyo ti intingo güe. 29 Guajo tumungo 
gue, sa guine giiiya yo, ya gülya tumago yo! 30 Japrocura sija para 
macone güe, lao taya uno mato canaeña guiya gútya, sa y oraña trabia ti 
mafato. 31 Ya megae gui linajyan taotao jumonggue güe, ya ilegñija: Ada 
yaguin si Cristo mamaela, ujafatinas mas megae na señat qui y fumatiñas 
este na taotao? 32 Y Fariseo sija jumungog na y linajyan taotao 
manafaesen pot estesija, ya y manmagas mamale yan y Fariseo sija 
manmanago ni ofisiatñija para umacone. 33 Enaomina si Jesus ilegña: 
Trabia didide na tiempo gaegue yo guiya jamyo, ya despues bae falag ayo 
y tumago yo. 34 Ynaligao yo, ya ti inseda yo; ya mano nae gaegue yo, 
jamyo ti siña manmamaela. 35 Entonses y Judio sija ileg hija entre sijaja: 
Para mano este, para ti sihajit tasoda giie? Mapos buente para y 
manmachapon sija anae mangaegue sija gui entalo y Griego sija, ya 
mamnanagúe ni y Griego sija? 36 Jafa na sinangan na ayo y esta 
masangan: Inaligao yo ya ti inseda yo, ya mano nae gaegue yo, jamyo ti 
siña manmamaela. 


37 Y uttimo na jaane, dangculo na jaanin gupot, si Jesus tumojgue, ya 


umagang ilegña: Yaguin y taotao guaja minajo umamaela guiya guajo, ya 
uguinem. 38 Ya y jumonggueyo, taegülJe y sinangan y Tinigue: y 
sanjalomña manmimilalag y sadog janom na lalala. 39 Jasangan este na 
sinangan pot y Espiritu, ni para uresibe ayo sija y manmanjonggue guiya 
gulya: sa trabia taya mananae ni Espiritu Santo, sa si Jesus ti rumesibe y 
minalagña. 40 Entonses palo gui linajyan taotao, manmanjungog nu este na 
sinangan, ilegñija: Sumenmagajet na este giliya y ayo na profeta. 41 Y 
palo ilegñija: Este gútya si ayo na Cristo: Y palo despues ilegñija: Jafa? 
gumin Galilea umamaela si Cristo? 42 Ti ilelegña y Tinigue, na si Cristo 
mamaela gui semiyan David, yan guinin y sengsong 1ya Betlehem anae 
sumaga si David? 43 Ya guaja inaguguat gui entalo linajyan taotao pot 
guiya. 44 Ya guaja guiya sija y manmalago na ujacone, lao taya uno sina 
minajalom canaeña guiya gúlya. 


45 Ayonae y ofisiat sija manmalag y magas na mamale yan y Fariseo sija; 
ya ileghija nu sija: Sajafa muna ti inchile gúe mague? 46 Y ofisiat sija 
manmanope: Taya na taotao umadingan taegúine. 47 Entonses y Fariseo 
sija maninepe: Jamyo locue manabag gui chalan? 48 Ada guaja palo y 
jumonggue giie gui magalaje sija pat y Fariseo sija? 49 Este sija na 
linajyan taotao ni ti jatungo y tinago sija, manmatdito. 50 Ylegña nu sija si 
Nicodemo (ayo y mato gui as Jesus antes giiiya uno guiya sija), 51 
Manjujusga un taotao y 1yota na tinago, yaguin y finenana ti majungog 
guiya guiya ya matungo jafa y finatinasña? 52 Manmanope ya ilegñija nu 
guiya: Jago locue taotao Galilea? Aligao, ya unlie, cao guine Galilea taya 
nae cajulo profeta. 53 Manalo guato cada uno gui guimañija. 


CAPITULO 8 


SI Jesus malag y egso Olibo. 2 Ya y taftaf gui egaan, tumalo guato gui 
templo ya todo y taotao sija manmato guiya gútya; ya giiiya matachong 
guije ya mamanagúe nu sija. 3 Entonses y escriba yan y Fariseo sija, 
macocona un palaoan na masoda gui adulterio, ya mapolo gúe gui entalo, 
4 Ylegñija nu guiya: Maestro, estagúe na palaoan, guine masoda gui 


adulterio, anae jafatinasja. 5 Y tinago Moises jatagojam na infagas ni y 
acho enao sija. Jago, jafa unsangan? 6 Este ilegñija, intienta güe para sina 
mafaaelagiie. Lao si Jesus dumilog papa, manugue gui tano ni y calolotha. 
7 Ya como sisigue mafaesen, manatunasgiie ya ilegña nu sija: Yaguin uno 
guiya jamyo taeisao, fumagas nu y gútya, y finenana na acho. 8 Ya 
dumilog talo papa ya manugue gui tano ni y calolotña. 9 Ya anae 
manjungog sija, manjajanao juyong uno yan uno, matutujon gui mansenbijo 
asta y manuttimo; ya si Jesus sumaga yan y palaoan ni y gaegue gui entalo. 
10 Ya cajulo si Jesus, ya ilegña nu giiiya: Palaoan, mano nae mangaegue 
sija? taya ni uno nientensia jao? 11 Ya ilegña: Taya uno Señot. Ya ilegña si 
Jesus: Guajo locue ti jusentensia jao: janao ya chamo unisao talo. 


12 Mansinangane as Jesus talo ilegña nu sija: Guajo candet y tano: y 
dumalalag yo ti ufamocat gui jemjon; ya guajaja candet y linala. 13 
Enaomina y Fariseo sija ilegñija nu guiya: Jago guiya jagoja mananae 
testimonio lao ti magajet na testimoniomo. 14 Manope si Jesus, ilegña nu 
sija: Achoja guajoja manae testimonio nu guajo, magajet na testimoniojo; 
sa jutungo guine mano yo, yan para mano yo; lao jamyo ti intingo guine 
mano yo, yan para mano yo. 15 Jamyo pot y catne injisga; lao guajo ti 
jumusga ni Jaye. 16 Yaguin guajo jumusga, y juisioco, gütya magajet, sa ti 
guajoja; lao guajo yan Tata ni tumago yo. 17 Junggan, ya esta matugue gui 
tinagomiyo na y testimonio y dos taotao, güiya magajet. 18 Guajo manae 
testimomio pot guajoja, yan manae yo testimonio si Tata ni tumago yo. 19 
Entonses ilegñija nu guiya: Mano nae gaegue si Tatamo? Manope si Jesus: 
Ti intingo yo yan ti intingo y Tatajo; yaguin intingo yo, y Tatajo locue 
intingo. 20 Este na finijo jasangan si Jesus gui tesoro mamanagiie gui 
templo; ya taya cumone güe; sa asta pago ti mafato y oraño. 


21 Ya ilegña talo nu sija si Jesus: Guajo bae janao, ya inaligao yo, ya y 
isaomiyo nae infanmatae; mano yo guato, jamyo ti siña manmamaela. 22 
Ylegñija entonses y Judio sija; Upuno maesa güe? sa ilegña mano yo 
guato, jamyo ti siña manmamaela. 23 Ya ilegña nu sija: Jamyo iyon 
sampapa, guajo iyon sanjilo; jamyo iyon este na tano; guajo ti iyon este na 


tano. 24 Pot enao jusangane jamyo na infanmatae gui isaomiyo; sa yaguin 
ti inenggue na guajo yo; y isaomiyo nae infanmatae. 25 Enao muna 
llegñija nu gütya? Jago, jayejao? Si Jesus ilegña nu sija: Nae matutujon 
jusangane jamyo locue. 26 Megae na gúinaja yo, para jusangane jamyo ya 
injisga jamyo: ya y tumago yo, gliya magajet; ya jafa y jiningogco guiya 
guiya, ayo sija jusangan gui tano. 27 Lao sija ti matungo na güiya y 
jacuentuse sija ni pot Tata. 28 Enaomina ilegña si Jesus: Ngaean nae 
infangajulo jamyo y Lajin taotao, ayo nae intingo na guajo yo, ya taya 
jufatitinas pot guajoja; lao jaftaemano si Tata fumanagúe yo taegúine 
Jusangan. 29 Ya y tumagoyo, güiya gaegue guiya guajo; ti jadingo yo 
maesaja sa jufatitinas siempre minagofha. 30 Anae jasasangan este sija na 
gúinaja megae jumongguegúe. 


31 Ayo nae ilegña si Jesus ni Judio sija ni y jumonggue güe: Yaguin jamyo 
insisique y sumaga gui sinanganjo, jamyo manmagajet disipulujo; 32 Ya 
intingo y minagajet ya y minagajet inninafanlibre jamyo. 33 Manmanope as 
Jesus: Jame semiyan Abraham, ya ti infanmañetbe ni jaye; jafa muna 
ilegmo: Jamyo unafanlibre? 34 Maninepe as Jesus: Magajet ya magajet 
jusangane jamyo, na todo ayo y fumatinas y isao, güiya tentago y isao. 35 
Ya y tentago ti usago gui guima para todo tiempo; lao y lajiña sumaga 
para todo y tiempo. 36 Yaguin y Lajin Yuus munafanlibre jamyo, entonses 
magajet na manlibre jamyo. 37 Guajo jutungo na jamyo semiyan Abraham; 
lao manmalago jamyo para inpino yo; sa y sinanganjo ti omlat guiya 
jamyo. 38 Guajo y liniijo gui as Tata jusasangan, ya jamyo y jiningogmiyo 
gui as tatanmiyo infatitinas. 39 Manmanope ya ilegñija nu gütya: Si 
Abraham tatata. Si Jesus ilegña nu sija: Yaguin famaguon Abraham 
jamyo; y chechon Abraham infatinas jamyo. 40 Lao manmalago jamyo 
pago para inpino yo, taotao na jagas jusangane jamyo ni magajet, ayo y 
Jujungog gui as Yuus, si Abraham ti fumatinas este. 41 Jamyo infatitinas y 
finatinas tatanmiyo. Y leghija nu gútya: Jame ti finañagon ábale; un tataja 
guajajit, si Yuusja. 42 Ylegña si Jesus nu sija: Yaguin si Yuus tatanmiyo, 
magajet na inguflie yo; sa guajo jumuyong yan mato yo guinin as Yuus; ti 
jumuyong yo gumin guajoja, lao gútya tumago yo. 43 Jafa muna ti intingo 


y sinanganjo? Sa ti siña injingog y finojo. 44 Jamyo iyon tatanmiyo anite: 
jamyo ya y guinaumabale y tatanmiyo intatanga na infatinas. Gúiya y 
mamuno desde y tutujoña; ya ti sumaga gui minagajet, sa taya minagajet 
gaegue guiya gülya. Yaguin jasangan mandague, y 1yoña jasangan; sa 
dacon giie, ya tatan dacon gúe. 45 Ya ti injenggue yo, sa jusangane jamyo 
ni magajet. 46 Jaye guiya jamyo ucombense yo ni y isao? Y aguin jusangan 
y magajet, pot jafa muna jamyo ti injenggue yo? 47 Y iyon Yuus, y 
sinangan Yuus jajungog; ya pot este na rason jamyo ti injijingog, sa ti iyon 
Yuus jamyo. 48 Manmanope entonses y Judio sija, ya ilegñija nu guiya: Ti 
mauleg y sinanganmame, na jago taotao Samaria, ya gaeanite jao? 49 
Manope si Jesus: Guajo tae anite yo; lao juonra si Tata, ya jamyo 
indesonra yo. 50 Ya guajo ti umaliligao inenrajo; guaja ayo na umaliligao 
ya jajujusga. 51 Magajet y magajet jusangane jamyo: Yaguin y taotao 
jaadaje y sinanganjo, ti ulie finatae para taejinecog. 52 Entonses y Judio 
sija ilegñija nu gútya. Pago nae intingo na gaeanite jao. Si Abraham matae 
yan y profeta sija; ya Jago sumangan: Yanguin y taotao jaadaje y 
sinanganjo, ti ulie finatae para taejinecog. 53 Jago dangculoña qui si 
tatanmame as Abraham ni esta matae? Yan y profeta manmatae. Jaye jao 
fumatinas namaesa? 54 Manope si Jesus: Yaguin junamalagyo maesa, y 
minalagjo taya guaja; güiya si Tata y numanamalag yo: ya ilegmiyo na 
gútya si Yuusmiyo. 55 Ya ti intingo güe, lao guajo tumungo güe; yaguin 
ilegco na ti jutungo güe, dacon yo parejo yan jamyo mandacon: lao jutungo 
gue yan juadaje y sinangamha. 56 Si Abraham, tatanmiyo mumagof sa jalie 
y jaanijo; ya anae jalie ninamagof. 57 Pot este ilegñija nu gútya y Judio 
sija: Asta pago taya jao sincuenta años, ya unlie si Abraham? 58 Ylegña 
nu sija si Jesus: Magajet ya magajet jusagane jamyo, antes quí si Abraham, 
esta guajo. 59 Manmañule entonses acho, para umadagas gúe: lao si Jesus 
mapos gui templo, ti matungo. 


CAPITULO 9 


ANAE malofan gui sanmenan, jalie un taotao na bachet desde y 
mafañagoña. 2 Ya mafaesen gúe ni y disipuloña ilegñija: Rabi, jaye 


umisao, este na taotao pat y mañaenaña, para que umafañago bachet? 3 
Manope si Jesus: Ti umisao este na taotao ni sija manaenaha lao para y 
finatinas Yuus ya ufafanue guiya gútya. 4 Tanesesita na infatitinas y 
checho ayo y tumago yo mientras y jaane; sa an mato y puenge, taya siña 
machocho. 5 Anae gagaegue yo gui jilo y tano, y candet y tano guajoja. 6 
Munjayan jasangan este, tumola gui tano, ya jafatinas fache nu y tela, ya y 
fache japalae y atadog y bachet, 7 Ya ilegña nu gútya: Janao fagase jao 
gul estanque Siloe (Ya cumequeilegña, tinago). Enao mina maposgúe ya 
fagase gúe, ya anae tumalo guato este manlie. 8 Pot este y tiguangha sija 
yan ayo y guinin manmalie antes, ya matungo na ampmam na mangagagao 
limosña, ileghija: Ada ti este güiya ayo y matatachong ya gagao? 9 Guaja 
sija sumangan: Gütya este; ya guaja palo sija sumangan: Ale, lao parejo 
yan guiya. Lao gútyaja ilegña: Guajo yo. 10 Ya ileghija nu giitya: Jaf 
taemano mababaña y atadogmo? 11 Manope ya ilegña: Ayo na taotao, 
naanña si Jesus, guya fumatinas y fachae ya palae y atadogco, ya ilegña 
nu guajo: Janao falag y estanque Siloe ya unfagase jao! Mapos yo ya 
jufagase yo ya juresibe y limijo. 12 Ya ilegñija nu giiya: Manggue yuje? 
Ylegña: Ti jutungo. 


13 Macone guato gui Fariseo sija y guinin manbachet. 14 Ya ayo na jaane 
sabado anae si Jesus jafatinas y fachae, ya jababa y atadogha sija. 15 Y 
Fariseo sija locue mafaesen gúe talo: Jafa muna manlie gúe. Ya ilegña nu 
sija: Janaye ni fachae y sanjilo gui atadogco, ya jufagase yo, ya manlie yo. 
16 Ya palo gui Fariseo sija ilegñija: Este na taotao ti gúlya gumin as Yuus, 
sa ti jaadaje y sabado. Lao palo sija ilegñija: Jafa muna sina un taotao ni 
gaeisao, jafatitinas taemanoja y señat sija? Ya guaja dibision gui 
entaloñija. 17 Ylegñija talo ni bachet: Jago, jafa ilegmo nu giiiya, ya esta 
mababa pot giiiya y atadogmo sija? Ya ilegña: Profetagiie. 18 Ayo nae y 
Judio sija, ti majonggue y esta masangan na güiya, y gumin bachet, ya esta 
Jarisibe y liniiña, asta que nae maagange y mañaena y bachet ni esta 
jarisibe liniña. 19 Ya manmafaesen ilegñija: Este patgonmiyo ni ilegmiyo 
bachet guinin y mafañagoña? Ya jafa pago ninamanlie? 20 Manope y tata 
ya, ilegñija: Y ntingo na este patgonmame, ya bachet gumin y mafañagoña: 


21 Lao jaftaemano pago na manligiie, ti intingo; pat jaye bumaba y 
atadogha, ti intingo; faesen güe; guaja sacamia: Güiya usangan pot giiiyaja 
namaesa. 22 Este sija ilegñija si mañaenaña, sa manmaañao ni y Judio sija: 
sa unoja na jinaso gui entalo y Judio sija, na yaguin guaja sumangan na 
guiya si Cristo, umayute güe gui sanjiyong y sinagoga. 23 Pot este ilegñija 
sija mañaenaña: Gauja sacaña; faesen güe. 24 Enao mina sija maagange 
talo y taotao ni y gumin bachet, ya ilegñija nu guiya: Nae minalag si Yuus: 
Jita tumungo na este na taotao gútya taotao isao güe. 25 Entonses manope 
yuje: Cao taotao isao gúe, ti jutungo; unoja jugoftungo; na guajo, guinin 
bachet yo, ya pago manlie yo. 26 Entonses ilegñija talo: Jafa finatinasña 
nu Jago? Jaftaemano jababa y atadogmo? 27 Maninepe sija: Jusangane 
jamyo esta, ya ti injingog: Jafa muna manmalago jamyo injingog talo? Ada 
manmalago jamyo buente locue disipuluha? 28 Entonses janafanmamajlao 
ya ileghija: Jago disipuluña; ya jame disipulon Moises! 29 Jame intingo na 
si Yuus guinin jasangan pot si Moises; lao este na taotao ti intingo taotao 
mano güe. 30 Manope y taotao ya ilegña nu sija: Jafa na namanman este, 
ya ti intingo jamyo taotao mano; ya güiya bumaba y atadogco! 31 Jame 
intingo na si Yuus ti jajungog y manisao; yaguin guaja maañao as Yuus ya 
jaosgue y minalagoña, este jiningog. 32 Guinin y tutujon y tano, taya nae 
majungog, ni uno mababa atadogña ni mafañago bachet. 33 Y aguin este ti 
guine as Yuus, ti sina jafatinas jafa. 34 Sija manmanope ilegñija nu gútya: 
Jago mafañago jao gui isao sija! Ada Jago fumanagiie jam? Ya mayute 
juyong. 


35 Jajungog si Jesus na mayute juyong, ya anae jasoda, ilegña: Unjonggue 
y Lagin Yuus? 36 Manope giie ya ilegña: Jaye enao Señot, para guajo 
umajonggue güe? 37 Ylegña nu güiya si Jesus: Esta unlie güe ya ayo y 
umadingangange Jao, gülya güe. 38 Ya ilegña: Jujonggue, Señot. Ya 
jaadora güe. 39 Ylegña si Jesus: Guajo pot juisio mamaela yo güine gui 
jilo y tano, para y ti manmanlilie, ufanmanlie; ya y manmanlie, ayo sija 
ufanbachet. 40 Ya manmanjungog y ayo na Fariseo sija ni y mangaegue 
guiya güiya ya ilegñija nu giiiya: Jame locue, manbachet jam? 41 Ylegña 
nu sija si Jesus: An mojon manbachet jamyo, taya isaomiyo, pago nae 


insasangan, talie; enao mina isaomiyo gagaegue. 
CAPITULO 10 


MAGAJET ya magajet y jusangane jamyo, na ti jumalon gui pettan y 
guelat y quinilo sija, lao ucajulo gui otro lugat, ayo y ladron yan saque. 2 
Ya y jumalom gui petta, gútya y pastot y quinilo. 3 Ya pot guiya gúiya y 
magas y petta; ya y quinilo sija jajungog y inagangña: ya y gaña quinilo 
sija jaagang pot y naana, ya jacone sija gui san jiyong. 4 Anae jacone 
mapos y todo 1yoña sija, giiiya jumanao gui sanmenañija: ya quinilo sija 
madalalag giie, sa matungo y inagangña. 5 Lao y taotao juyong, sija ti 
madalalag giie, lao manmalago guato guinin menaña: sa ti jatungo y 
inagangña ni taotaoj uyong sija. 6 Este na acomparasion mansinangane as 
Jesus: lao sija ti jatungo jafa sija mansingane sija. 


7 Mantinalugua as Jesus ya ilegña nu sija: Magajet ya magajet y jusangane 
jamyo, na guajo pottan y quinilo sija. 8 Todo y manmamaela antes que 
guajo, ladron yan saque sija: ya ti manmanjungog y quinilo sija. 9 Guajo y 
petta: ya y jumalom guiya guajo, giiya umasatba, y ujalom yan ujuyong ya 
usoda y pasto. 10 Y saque ti umamaela yaguin ti para ufañaque yan 
ufamuno, yan uyulang; guajo mamaela para uguaja linalahija yan para 
uguaja y dangculo na linalañija. 11 Guajo y mauleg na pastot: ya y mauleg 
na pastot y linaláña japolo pot y quinilo sija. 12 Ya y taotao nii 
maapapase, ya ti pastot; ya ti gaña y quinilo sija, an jalie y lobo ni y 
mamaela, japolo y quinilo sija ya malago guato; ya y lobo maquinene ya 
manchinalapon sija quinilo: 13 Malago guato gúe sa gütya taotao mi 
maapapase ya taya inadajiña ni y quinilo sija. 14 Guajo y mauleg na pastot: 
sa jutungo y 1yoco, ya y iyoco matungo yo. 15 Taegúije y Tata jatungo yo, 
16 Ya guajayo palo quinilo locue ni taegúe gúine na colat, ayo sija locue 
nesesita yo juchule, ya sija ujajungog y inagangjo; ya uguaja un 
manadanquinilo yan un pastot. 17 Pot enao na jaguaeya yo si Tata, sa 
jupolo y linalajo, para uchule talo. 18 Taya munajanao guiya guajo, lao 


jupolo pot guajo na maesa. Guaja yo ninasiñajo para jupolo yan guajayo 
ninasinajo para jutalo chumule. Este na tinago juresibe guine y Tatajo. 


19 Ya guaja inaguaguat gui entalo y Judio sija pot este na sinagan sija. 20 
Ya megae sija ilegñija: Biju guaja güe, ya babagúe; sa jafa inicungog güe? 
21 Ylegñija y palo: Este na sinagan ti sija iyon y biju: Ada siña y biju 
ubaba y atadog y manbachet? 


22 Ya anae mafatitnas y guipot y inefresengumayuus, guiya Jerusalem, ya 
ayo na tiempo manenggeng. 23 Ya si Jesus mapos malag y templo, gui 
corredot Salomon. 24 Ya manetnon guato guiya gúiya y Judio sija ya 
llegñija nu gütya: Asta ngaean nae unnabuebuente y antita? Y aguin Jago 
yuje na Cristo, sangan ni claro. 25 Maninepe as Jesus: Guajo jagas 
jusangane jamyo ya ti injenggue: y checho ni y jufatinas gui naan Tata, 
estesija manmannanae testimonio nu guajo. 26 Lao jamyo ti injenggue, sa 
ti jamyo quinilojo; (taegúine guinin jusangane jamyo). 27 Y gajo quinilo 
sija jajungog y inagangjo; ya jutungo sija; ya sija madalalag yo. 28 Ya 
guajo junae sija linálañija taejinecog; ya para todo y tiempo taya nae 
ufanmalingo ya ni Jaye ufaninamot sija gui canaejo. 29 Si Tata ni unaeyo, 
dangculoña qui todo; ya taya gaesisiña para uamot sija gui canae y Tatajo. 
30 Guajo yan si Tata, jame unoja. 


31 Tumalo manmañule acho y Judio sija, para umafagas gúe. 32 
Maninepe as Jesus: Megae manmauleg na finatinas jufanue jamyo guine as 
Tatajo; pot jafa na chechoña inquequefagas yo ni y acho? 33 Maope gúe 
ni Judio sija ileghija: Pot y mauleg na chechomo ti infagas jao; lao pot ayo 
y chatfino contra si Yuus; sa jago, taotaojao, mama Yuusjao. 34 Maninepe 
as Jesus: Taegúe guli tinigue gui tinagonmiyo, Guajo umalog: Yuus jamyo? 
35 Y aguin manmafanaan Yuus, sija na mamaela gui jiloñija y finjo Yuus 
(ya y tinigue ti siña maipe); 36 Ylegmiyo ni ayo y jaconsagra y Tata ya 
matgo guato gui tano: Jago chumatfino as Yuus, sa jusangan: Guajo Lajin 
Yuus? 37 Yaguin jufatitinas y ti iyon Tata, munga injenggue yo. 38 Lao 
yaguin jufatinas, achogja ti injenggue yo, jenggue y checho sija: para siña 


jamyo intingo ya injenggue na si Tata gaegue guiya guajo, ya guajo gaegue 
guiya Tata. 39 Ya japrocucura talo para umaconegiie: lao giliya mapos gui 
canaeñija. 40 Tumalo guato talo gui otro bandan Jordan, ayo na lugat nae 
finenana managpapange si Juan; ya sumaga giije. 41 Ya megae manmato 
guiya guiya ya ilegñija: Si Juan magajet na ni un señat jafatinas; ya 
magajet todo y sinangan Juan nu este na taotao jumuyong magajet. 42 Ya 
megae manmanjonggue gúije nu gúlya. 


CAPITULO 11 


ESTABA entonses malango un taotao, naamha si Lasaro, taotao Betania, 
un songsong 1yon Maria yan si Marta cheluña. 2 Si Maria uje y pumalae 
inggúente y Señot, ya jasaosao y adengña ni y gaponiluña, ya y cheluña, as 
Lasaro, estaba malango. 3 Manmanago y mañeluña famalaoan guiya gútya 
llegñija: Señot, estagúe, ayo y unguaeya esta malango. 4 Ya jajungog si 
Jesus, ilegña: Este na chetnot ti gútya y para matae, lao para minalag gui 
as Yuus, para y Lajin Yuus umaonra pot gúiya. 5 Ya jaguaeya si Jesus si 
Marta yan y cheluña yan si Lasaro. 6 Anae jajungog, na estaba malango, 
ayo na tiempo sumagagúe dos dias gúije na lugat anae gaegue. 7 Ya 
despues di este ilegña ni y disipuluña: Nije tafanmalag Judea talo. 8 
Ylegñija nu gütya y disipulo sija: Rabi, pago didide nae maquequechague 
jao ni Judio sija na unmafagas ni y acho: Ada untalo guato güije? 9 
Manope si Jesus: Taya y un jaane dose ora? y jumajanao gui jaane, ti sina 
matompo, sa manlilie y candet este na tano. 10 Ya y jumajanao an puenge, 
matompo, sa taya candet guiya guiya. 11 Jasangan estesija, ya despues di 
este ilegña nu sija: Lasaro, amigonmame maego: ya bae janao para 
uyayajo gui maegoña. 12 Entonses ilegñija nu gútya y disipulosija: Señot, 
yaguin maego, mauleg jumuyong. 13 Ya jasangan este si Jesus gui 
tinataeña: sija jajaso na umadingan na dumescansañaeñaejon gui maegoña. 
14 Ayo nae si Jesus ilegña claro nu sija: Lasaro, güiya matae. 15 Magof 
yo sa taegue yo gúlije, pot causa y jamyo, para injenggue; nitafanmalag y 
ya gútya. 16 Si Tomas, ayo y naama si Didimo, ilegña nu y otro disipulo 
sija: ufanmalagjit locue, nije tafanmatae yan gútya. 17 Mato si Jesus ya 


jasoda na estaba cuatro na jaane gui naftan. 18 Y Betania jijot guiya 
Jerusalem, buente quince na estadio. 19 Ya megae na Judio sija manmato 
gui as Marta ya si Maria para uconsuela pot y cheluñija. 20 Entonses si 
Marta, anae jajungog na si Jesus mamamaela, jajanao gúe para urisibe: ya 
estaba si Maria matatachong gui guima. 21 Pot enao si Marta ilegña as 
Jesus: Señot yaguin mojon gaeguejao giline y chelujo ti umatae. 22 Lao 
jutungo pago, todo y ungagao si Yuus, ninaejao as Yuus. 23 Ylegña si 
Jesus nu giiiya: Ucajulo talo y chelumo. 24 Si Marta ilegña nu giiiya: 
Guajo jutungo na ucajulo gui quinajulon manmatae gui uttimo na jaane. 25 
Ylegña nu gúiya si Jesus: Guajo y quinajulon manmatae yan y linala; ayo y 
jumonggue yo, achogja esta matae, ulala talo; 26 Ya todo ayo y lala ya 
jumonggue yo, ti umatae para todo y tiempo. Unjonggue este? 27 Ylegña 
nu guiya: Si Señot, gumin jujonggue na Jago ayo na Cristo, Lajin Yuus, 
gútya na para umamaela gui tano. 28 Anae munjayan jasangan este, mapos 
ya jaagang gui secreto si Maria cheluña, ilegña: Si Maestro estagúe ya 
inagagangejao. 29 Anae jajungog, cajulo gusisija ya jumanao asta guiya 
guiya. 30 (Ya asta pago ti mafato si Jesus gui sengsong, lao gaegue gúije 
na lugat anae si Marta jagas sineda giie.) 31 Entonces y Judiosija na 
manestaba gui guima yan gúlya, y maconsuela güe, anae jalie si Maria 
cajulo gusisija ya mapos, madalalag gúe, pineloñija na ufalag y naftan para 
utanges guije. 32 Ya si Maria anae mato gui lugat anae estaba si Jesus ya 
Jalie, japodong gui adengha, ya ilegña: Señot yaguin gaeguejao güine ti 
umatae y chelujo. 33 Anae si Jesus jalie na tumatanges, yan y Judio sija ni 
manamamamaela yan giiiya manatanges, umugong gui espiritu, ya 
inestotba, 34 Ya ilegña: Mano nae unpolo güe? Ileghija nu giiiya: Señot, 
maela ya unlie. 35 Si Jesus tumanges. 36 Ylegñija entonses y Judio sija: 
Estagúe, taegúenao jaguflie güe! 37 Lao palo guiya sija ilegñija: Ti siña 
este na ubaba y atadog y bachet, fatinas ni este t1 umatae? 38 Ya si Jesus 
jaumugong talo guiya gútya, ya mato gui naftan. Güiya un liyang ya 
mapoluye un acho gui sanjiloña. 39 Ylegña si Jesus: Najanao y acho. Si 
Marta, chelun y matae, ilegña nu gútya: Señot, mutong esta, sa finatae 
cuatro na Jaane. 40 Si Jesus ilegña nu gútya: Ti gumin jusangane Jao na 
guin manjonggue jao, unlie y minalag Yuus. 41 Ayo nae sija janajanao y 


acho, Ya si Jesus tumalag julo ya ilegña: Tata, grasias junaejao sa guinin 
unjungog yo. 42 Ya guajo jutungo na siempre unjungungog yo; lao pot y 
linajyan taotao ni gaegue gui oriyajo, jusangan este, para ujajonggue na 
jagoyo tumago. 43 Anae munjayan jasangan este, umaagang ni dangculo 
na inagang: Lasaro maela juyong. 44 Entonses ayo y guine matae, 
jumuyong, magogode dos canaeña yan y adeng nu y bendas; ya y mataña 
mafalulutan nu y sudario. Ylegña nu sija si Jesus: Pula ya inpilo ya ujanao. 


45 Pot este megae na Judio sija na manmato gui as Maria ya jalie y 
finatinas Jesus, majonggue gúe. 46 Lao guajo guiya sija na manmapos 
para Fariseo sija, ya jasangane sija y finatinas Jesus. 


47 Ayo nae y manmagas y mamale yan y Fariseo sija, mandaña ya 
janaetnon y sinedrio ya ilegñija: Jafa tafatinas? Sa este na taotao 
mamatitinas megae na señat sija? 48 Yaguin tapolo taegúenao, todo y 
taotao manmanjonggue guiya güiya: ya ufanmamaela y Romano sija ya u 
janajanao y sagata yan y tanota. 49 Lao si Caefas uno guiya sija, gútya 
magas na pale gúije na sacan, mansinangane: Jamyo ti intingo jafa! 50 Ni 
injaso na mauleg para jita sa un taotao matae pot y taotao sija, para munga 
na todo y nasion ufanmalingo. 51 Lao este ti jasangan guine gúiyaja; lao 
gútya y magas na pale güije na sacan ya japrofetisa na si Jesus umatae pot 
y nasion. 52 Ya ti pot ayoja na nasion; lao locue para ufandaña gui unoja y 
famaguon Yuus ni y jagas manmachalapon. 53 Ya desde ayo na jaane 
manafaesen entre para sija umapuno. 54 Ya si Jesus ti jumajanao gui 
publico gui entalo Judio sija; lao mapos güije para y tano na jijot gui 
Jalomtano, guiya un siuda na mafananaan Efraim, ya sumaga güe güije yan 
y disipuluña. 


55 Ya y pascuan Judio sija estaba jijot; ya megae gui tano mangajulo guiya 
Jerusalem antes di pascua para ujanagasgas sija. 56 Ya manmanaligao as 
Jesus, ya manadingan entre sija gui templo, ya ilegñija: Jafa jinasonmiyo, 
nu guiya, ti umamaela gui guipot. 57 Ya y prinsipin y mamale sija yan y 
Fariseo manmanae tinago na yaguin jaye tumungo mano nae gaegue, 


umasangan para inquene gúe. 
CAPITULO 12 


AYO na tiempo, saes na Jaane antes de pascua, si Jesus malag Betania 
anae estaba si Lasaro, ayo y guinin matee, ya si Jesus munacajulo guine y 
entelo manmatae. 2 Ya manmanmatinas güije un sena, ya si Marta 
mañeñetbe; ya si Lasaro, gútya uno gui entalo sija na manmatatachong gui 
lamasa yan gútya. 3 Ayo nae si Maria jachule un libra na inggúente, gasgas 
na natda, guefguaguan, ya japalae y adeng Jesus, ya jasaosao y adengña nu 
gaponuluña; ya bula y guima ni pao inggúente. 4 Ayo nae ilegña uno gui 
disipuluña, si Judas Iscariote lajin Simon, ayo y umintrega gúe, 5 Jafa 
mina ti mabende este na inggúente pot tres siento denario na salape, ya 
unumae y mamobble? 6 Este ilegña, ti pot inadajiña ni mamobble; lao pot 
guiya y saque, ya guaja y betsaña, ya jachuchule ayo y sinajguamha. 7 
Enaomina ilegña si Jesus, Polo gúe, para ayo na jaane nae majafot yo, na 
uadaje este. 8 Sa y mamobble siempre gagaegue guiya jamyo; lao guajo 
taegúeyo guiya jamyo. 


9 Entonses, dangculo na linajyan taotao, gui Judio sija, jatungo na gaegue 
gue gülJe, ya manmato, ti pot causan si Jesusja, lao locue para umalie si 
Lasaro ni guinin janacajulo guine y entelo manmatae. 10 Ya manafaesen 
entre sija, manmagas y mamale sija, para umapuno locue si Lasaro. 11 Sa 
pot causa di gútya, megae na Judio sija manmalag ayo ya manmanjonggue 
gui as Jesus. 


12 Ynagpaña na jaane, dangculo na linajyan taotao, y manmato gui guipot, 
anae majungog na si Jesus mato guiya Jerusalem, 13 Manmañule ni y 
ramas y trongcon palma ya manmapos para umaresibe güe ya manaagang: 
Osana! Dichoso gúe ni mamamaela ni y naan y Señot, y Ray Israel! 14 Ya 
anae jasoda si Jesus un patgon na bulico, matachong gui jiloña; taegüije y 
matugue: 15 Chamo maañao, jago jagan Sion! estagúe y Raymo na mato, 
matatachong gui jilo un patgon bulico. 16 Y finenana, y disipuloña ti 
jatungo estesija; lao y tiempo anae si Jesus esta cumajulo gui langet, 


entonses manmajaso na estesija este matugue nu güiya, ya sija gumin 
manmafatinas este sija yan giiya. 17 Y linajyan taotao na estaba mañisija, 
anae jaagang juyong si Lasaro gui naftan, ya janacajulo gui entalo 
manmatae, Janae testimonio nu guiya. 18 Pot enao locue y linajyan taotao 
manmato ya maresibe giie, sa majungog na munjayan jafatinas este na 
senat. 19 Pot enao Fariseo sija ilegñija entre sija: Lie na taya 
probechonmiyo: Estagúe na todo gui jilo y tano manjanao ya dalalag güe. 


20 Ya guaja sija na taotao Griego ni gui ayo sija na mangajulo para 
uadodora gui guipot: 21 Ayo sija manmato gui as Felipe taotao Betsaida 
guiya Galilea, ya magagao güe, ilegñija: Señot, manmalagojam ilie si 
Jesus! 22 Mato si Felipe ya jasangane si Andres; ya mamaela si Andres 
yan si Felipe masangane si Jesus. 


23 Ya si Jesus maninepe ilegña: Y ora mato na y Lajin taotao uresibe y 
minalagña. 24 Magajet ya magajet jusangane jamyo, na y granon trigo ni ti 
upodong gui tano, ya umatae, gúlya namaesa sumaga, yaguin matae 
megae na tinegcha uchule. 25 Y gumaeya y linálaña ufinalaguaejon; y 
chumatlie y linalaña gúine gui tano, pinipilanja y taejinecog na Jaane. 26 

Y aguin guaja y somesetbe yo, udalalag yo; ya mano nae gaegue yo, ayo 
locue nae ugaegue y somesetbe yo. Yaguin guaja y somesetbe yo, si Tata 
uenenra gúe. 27 Pago lebog y antijo: Ya jafa quentosjo? Tata nalibre yo 
pago na ora! Lao pot este mato yo gúine na ora. 28 Tata, namalag y 
naanmo! Pot enao mato guine y langet un magang, ilegña: Estaba 
junamalag, ya bae junamalag otro biaje. 29 Y linajyan taotao na 
mangaegue ya injingog ilegñija: gumin julo este. Palo ilegñija: Un angjet 
sumangane güe. 30 Ynepe as Jesus ya ilegña: Ti mato este na magang pot 
y causaco lao pot y causanmiyo. 31 Pago gaegue y juisio nu este na tano. 
Pago y magas este na tano umayute juyong. 32 Ya guajo, yaguin guajo 
umajatsayo guine y tano, jucone todo para guajoja. 33 Ya este masangan 
para umatungo jafa na finatae nae umatae. 34 Ynepeña y linajyan taotao: 
Jame injingog y lay na si Cristo ugaegue para todo y tiempo. Jafa mina 
unsangan: Na y Lajin taotao nesesita umajatsa? Jaye gúe este Lajin taotao? 


35 Ayo nae si Jesus ilegña nu sija: Didide na tiempo y candet ugaegue gui 
entalonmiyo. Fanmamocat mientras guaguaja y candet para jamyo, sa no 
sea infanguinacha ni y jemjom; sa y jumajanao gui jemjom, ti jatungo para 
mano nae y jinanaoña. 36 Mientras guaguaja y candet para jamyo, 
fanmanjonggue ni y candet, para unfamaguon y candet jamyo. Estesija 
jasangan si Jesus, ya mapos ya umatog pot sija. 


37 Lao achogja jafatinas megae na sehat gui menamija ti majonggue güe. 
38 Para umacumple y sinangan ni ilegña si Isaias profeta: Señot, jaye 
jumonggue y sinanganta? Ya y canae y Señot, Jaye guinin munamalie? 39 
Pot este mina ti sina sija majonggue, sa tomalo jasangan si Isaias: 40 
Janafanbachet y atadogñija, ya janamajetog y corasoñija: Sa ti manmalie ni 
y atadogñija, ni ujatungo ni y corasonñija, ya sigue mamañotsot, ya guajo 
juamte sija. 41 Estesija jasangan si Isaias, anae jalie minalagha ya 
inadingane. 


42 Pago na tiempo achogja megae na taotao senmagas, jumonggue gue; 
lao pot causa y Fariseo sija, ti masangan claro, na no sea mayute gui 
sinagoga. 43 Pot jafa muna manmalago sija y inenra y taotao, qui y inenra 
guine as Yuus. 


44 Si Jesus umagang llegña: Y jumonggue yo, guajoja, ti jajonggue lao 
ayo y tumago yo. 45 Y umatan yo, gúlya umatan y tumago yo. 46 Mato yo 
gui jilo y tano parejoja y candet, para todo ayo y jumonggue yo, ti sumaga 
gui jemjom. 47 Y jumungog y sinanganjo ya ti jajonggue, guajo ti jujusga; 
sa ti mato yo para jufanjusga gui tano, lao para junafanlibre y tano. 48 Ya 
y rumechasa yo ya ti rumesibe y sinanganjo, guaja ujinisga gúe: Y 
sinangan ni jusangan, guiya ufanjusga güije uttimo na Jaane. 49 Sa ti gumin 
juadingan namaesa; lao si Tata ni tumago yo, güiya numae yo tinago ni 
para jusangan yan y para jucuentos. 50 Ya jutungo na y tinagoña, güiya 
linalá taejinecog: enaomina ayo sija jusangan; taegüije si Tata gumin 
jasangane yo, taegüijeja jusasangan. 


CAPITULO 13 


YA antes di y guipot pascua, Jatungo si Jesus na y oraña esta mato para 
ujanao guine na tano para y Tata, esta jaguaeya y 1yoña sija ni mangaegue 
gúine gui tano, ya jaguaeya sija asta y jinecog. 2 Y sena munjayan ya y 
anite esta jumalom gui corason Judas Iscariote, lajin Simon, ni umentrega 
gue, 3 Ya jatungo si Jesus na y Tata jagasja Janae todo ni gilinaja gui 
canaeña, ya mato gúe guinin as Yuus, ya as Yuus guaguato; 4 Cajulo gui 
sena ya janajanao y magagoña, ya jachule un toaya, ya jaafuyut gútya 
namaesa. 5 Anae esta munjayan este, janaye y janom gui palangana 
diquique, ya jatutujon fumagase y adeng y disipulo sija, ya jasaosao nu y 
toaya na jaafuyut gúe. 6 Ayo nae malag as Simon Pedro; ya este ilegña nu 
guiya: Señot Jago fumagase y adengjo? 7 Manope si Jesus ya ilegña nu 
guiya: Y jufatitinas ti untungo pago; lao ti ampmam untungo. 8 Si Pedro 
ilegha nu guiya: Ti unfagase y adengjo ni ngaean! Ynepe as Jesus: Y aguin 
ti jufagase jao taepattemo guiya guajo. 9 Ylegña nu gútya si Simon Pedro: 
Señot, ti adengjoja, lao locue asta y canaejo yan y ilujo. 10 Si Jesus ilegña 
nu guiya: Y esta mafagase, ti guaelaye yaguin adengha esta mafagase, lao 
esta gasgas todo. Ya jamyo mangasgas pago, achogja ti todos. 11 Sa esta 
matungo Jaye uje y umentrega gúe; pot enao ilegña: Ti mangasgas jamyo 
todos. 


12 Anae munjayan manfinagase y adengñija, jachule y magagoña ya 
tumalo matachong otro biaje, ya mansinangane: Yntingo y finatinasjo? 13 
Jamyo infanaan yo Maestro yan Señot: ya y sinanganmiyo mauleg; sa 
guajo yo. 14 Yaguin guajo Señotmiyo yan Maestronmiyo, guinin jufagase 
y adengmiyo, debe jamyo locue infanafagase y adengmiyo uno yan otro. 
15 Sa un ejemplo junae jamyo, sa taemanoja guajo jufatinase jamyo, 
jamyo locue infatitinas. 16 Magajet ya magajet jusangane jamyo: Y tintago 
ti gu1ya magasha na y senotfia, ni y matago, ti gúlya magasha na y tumago 
gue. 17 Yaguin intingo este sija na gúlmaja, mandichoso jamyo yaguin 
infatitinas, 


18 Ti umadingan yo nu jamyo todo: guajo tumungo sija y inayigco; lao 
para umacumple y tinigue sija: Y chumocho pan yan guajo, gútya 


cumajulo contra guajo y dedegoña. 19 Desde pago jusangane jamyo antes 
di ujuyong, para yaguin jumujuyong, injenggue na guajo yo. 20 Magajet ya 
magajet jusangane jamyo, na y rumesibe y tinagojo, jaresibe yo; ya y 
rumesibe yo, jaresibe y tumago yo. 21 Anae munjayan jasangan si Jesus 
este, inigongña si Jesus jinalomña, ya Janae testimonio ya ilegña: Magajet 
ya magajet jusangane jamyo, na uno guiya jamyo unintrega yo. 22 Y 
disipulo sija manaatan entre sija uno yan otro ya ti matungo jaye 
umadingan. 23 Y uno gui disipuluña na guiniflie as Jesus, estaba umaason 
gui pechon Jesus. 24 Ayo nae si Simon Pedro fumatinas señat nu este, 
para umafaesen jaye uje na umadingan. 25 Ayo nae, y umaason gui jilo 
pechon Jesus ilegña nu gútya: Señot jaye uje? 26 Enaomina manope si 
Jesus: Ayo uje ni junafotgue ni pan ya junae gúe. Ya janafotgon y pan, ya 
janae si Judas Iscariote, lajin Simon. 27 Anae munjayan y quinanoña ni y 
pan fotgon, si Satanas jumalom guiya gütya. Entonses si Jesus sinangane: 
Fatinas guse y finatinasmo. 28 Ni uno, guiya sija na mangaegue gui 
lamasa, tumungo pot jafa na umasangane. 29 Pineloñija y palo guiya sija, 
sa si Judas na gaebetsa, na si Jesus sumangane: Fajan y guinaja na 
mannesesitajit para y guipot, pat ufanmanae y mamobble. 30 Ya güiya, 
guinin mañule y pan fotgon, enseguidas mapos; ya esta puenge. 


31 Pot enao, anae esta mapos gúe, ilegña si Jesus: Pago y Lajin taotao 
rumesisibe y minalagha, ya si Yuus rumesibe y minalagha guiya gútya. 32 
Ya si Yuus minamalag güe guiya güiya; ya enseguidas unamalag güe. 33 
Mandiquique na fumaguon, ti juapmam guiya jamyo; ya inaligao yo; ya 
taegúenoja jusangane y Judio sija: Mano yo guato, jamyo ti sina 
manmamaela; taemanoja pago jusangane jamyo. 34 Un tinago nuebo junae 
jamyo, na infanguaeya uno yan otro entre jamyo; taegúije yan guajo 
juguaeya jamyo, ya jamyo locue infanguaeya uno yan otro entre jamyo. 35 
Ya pot este todo y taotao ufanmatungo na jamyo disipulujo, yaguin 
infanguaeya uno yan otro entre jamyo. 36 Si Simon Pedro ilegña nu gútya: 
Señot, para mano jao? Ynepe as Jesus: Mano yo guato, ti siña Jao pago 
undalalag yo, lao ti apmam undalalag yo. 37 Ylegña nu guiya si Pedro: 
Señot, sa jafa na ti siña judalalag jao pago? jupolo y linalajo guiya Jago. 38 


Ynepe as Jesus: Unpolo y linalimo guiya guajo? Magajet ya magajet 
Jusangane jao, na ti uoo y gayo asta tiempo na undague yo tres biaje! 


CAPITULO 14 


CHAMIYO ninafañachatsaga corasonmiyo: injenggue si Yuus, jenggue yo 
locue. 2 Y guima Tatajo nae guaja megae na sagayan: yaguin ti utaegiiine 
mojon jagas jusagane jamyo. Bae jujanao ya jufamauleg y saga para 
jamyo. 3 Yaguin jumanao yo ya jufamauleg y saga para jamyo, jumamaela 
talo mague ya jucone jamyo yan guajo; sa manoja yo nae sumaga, ayoja 
locue jamyo. 4 Ya mano yo guato, intingo y chalan. 5 Ylegña nu gútya si 
Tomas: Señot, ti intingo para mano jao; ya jafa taemano tungomame nu y 
chalan? 6 Ylegña nu guiya si Jesus: Guajo y chalan, yan y minagajet, yan y 
linala, taya malag y Tata, yan ti pot guajo. 7 Y aguin gumin intingoyo, 
mojon intingo locue y Tatajo; ya desde pago intingo gúe ya inlie gúe. 8 
Ylegña nu guiya si Felipe: Señot, fanue jam nu y Tata ya basta para Jame. 
9 Ylegña nu gútya si Jesus: Megae na tiempo na manjita, ya asta pago ti 
untungo yo Felipe? Y lumiiyo, jaliija y Tata. Ya jafa muna ilegmo: Fanue 
jam nu y Tata? 10 Ti unjonggue na guajo gaegue gui as Tata, ya y Tata 
gaegue guiya guajo? Sa y finijo nu y jusasangan, ti jusasangan pot guajoja; 
lao y Tata nu y sumasasaga guiya guajo, ayo fumatinas y chechoña sija. 11 
Jenggue na gaegue yo gui as Tata, ya y Tata gaegue guiya guajo: yaguin ti 
pot este, jenggueyo pot y checho sija. 12 Magajet ya magajet y Jusangane 
jamyo: Y jumonggueyo, y checo nu y juchogúe, giiiya chumogiie locue; ya 
mas dangculo na chocho qui este Jachogiie, sa jujanao para as Tata. 13 Ya 
todo y ingagao pot y naanjo, bae jufatinas, sa y Tata uresibe minalagña nu 
y Lajiha. 14 Jafaja y ingagaoyo pot y naanjo, bae jufatinas ayo. 15 Yaguin 
inguaeya yo, inadaje y tinagojo. 16 Sa bae jutayuyut si Tata ya infanninae 
otro Consoladot para ugaegue guiya jamyo na taejinecog. 17 Gúiya y 
Espiritun minagajet nu y tano ti siha umaresibe; sa ti malie gúe, ya ti 
matungo gúe; lao jamyo intingo gúe; sa sumaga yan jamyo, ya ugaegue 
guiya jamyo. 18 Ti judingo jamyo giietfano: jumamaela guiya jamyo. 19 
Dididija talo, y tano ti uluyo; lao jamyo mlija yo; sa lalayo, ya infanlalaja 


locue. 20 Gúije na Jaane umasusede na intingo na gaegueyo gui as Tata, ya 
jamyo guiya guajo ya guajo guiya jamyo. 21 Y guaja y tinagojo ya 
jaadadaje, ayo yo gumaeya; ya y gumaeya yo, ugüinaeya as Tata, ya 
juguaeya güe; ya jufanuegúe nu guajo mamaesa. 22 Ylegña nu güiya si 
Judas, ti si Iscariote: Señot, jafa muna unfanue jam nu jago namaesa ya ti 
unfanue y tano? 23 Inepe as Jesus ya ilegña nu gútya: Jaye yo y gumaeya, 
uadaje y sinanganjo; ya ugúinaeya as Tata, ya Jame infatoigúe güe ya 
insagaye gúe. 24 Y ti gumaeya yo, ti jaadaje y sinanganjo; ya y sinangan 
nu y injingog, ti sinanganjo, lao iyon y Tata ni tumago yo. 25 Estesija 
jusagane jamyo anae manjijita. 26 Lao ayo y Consoladat y Espiritu Santo; 
nu si Tata utinago pot y naanjo, gütya infanfinanagúe todosija, ya 
inninafanjajasoja todo y jusangane jamyo. 27 Pas jupoluye jamyo; y pasjo 
junae jamyo; ti taegüine y ninaen y tano na ninaejo. Chamiyo 
ninafañachatsaga corasonmiyo ni infanmaañao. 28 Jamyo jagas injingogja 
jafa y jusagane jamyo, bae jujano, ya jutalo giiine mague guiya jamyo. 

Y aguin inguaeya yo, magajet infanmagof, sa bae jujanao ya jufalag as 
Tata; sa si Tata dangculoña qui guajo. 29 Pago jagas jusangane jamyo 
antes qui umasusede, para yanguin jasusede, jamyo injenggue. 30 Desde 
pago na tiempo ti jucuentuse jamyo megae, sa y magalagen este na tano 
ufato, ya taya 1yoña guiya guajo; 31 Lao y tano ujatungo na juguaeya si 
Tata, ya jaftaemanoja si Tata jasangane yo, ayo muna jufatinas. Fangajulo 
ya nije tafanjanao. 


CAPITULO 15 


GUAJO y magajet na trongconubas ya si Tatajo giiya y magas y 
fangualuan. 2 Todo y ramas guiya guajo nu y taetinegcha, janajanao; ya 
todo ayo y ramas nu y gaetinegcha, janagasgas, para umegae tinegchaña. 
3 Pago nae jamyo mangasgas pot y finijo nu y jusangane jamyo. 4 Fañaga 
guiya guajo, ya guajo guiya jamyo. Taegüije y ramas ti siña mañogcha 
gútya namaesa, yaguin ti sumaga gui trongconubas, parejoja yan jamyo 
yaguin ti infañaga guiya guajo. 5 Guajo y trongconubas, jamyo y ramas. Y 
sumaga guiya guajo, ya guajo guiya giiiya, giitya ufañogcha megae; sa 


apatte di guajo taya sina infatinas. 6 Y aguin un taotao ti sumaga guiya 
guajo, umanajanao gúe parejoja yan y ramas, ya umalayo, ya jajojoca, ya 
japopolo gui guafe, ya ufanmasonggue. 7 Yaguin mañaga jamyo guiya 
guajo, ya y finojo sumaga gutya jamyo, infanmangagao todo y 
malagomiyo ya jufatinas para jamyo. 8 Este uninamalag si Tatajo, ya 
infanmanogcha megae; ya taegúenao jamyo y udisipulojo. 9 Taegiienao si 
Tata jaguaeya yo, guajo parejoja juguaeya jamyo locue; ya fañaga jamyo 
gui gúmaeyaco. 10 Yaguin inadadaje y tinagojo sija, jamyo infañañaga gui 
gúinaeyaco; parejoja yan guajo juadadaje y tinago y Tatajo ya sumasasaga 
yo gui giinaeyaha. 11 Estesija jusangane jamyo, para minagofjo usaga 
guiya jamyo, ya y minagofmiyo ubula. 12 Este y tinagojo, na infanguaeya 
entre jamyo uno yan otro, calang y juguaeya jamyo. 13 Taya uno guaja 
gúimaeyaña mas dangculo qui este, na y taotao japolo y linalafia pot y 
amiguña sija. 14 Jamyo y amigujo sija, yaguin infatinas jafa y jutago 
jamyo. 15 Ti jagasja jufanaan jamyo tentago sija, sa y tentago ti jatungo 
jafa checho y magasha, lao jufanaan jamyo amigo sija; sa todosija ni 
jujungog gui as Tata, junatungoja jamyo. 16 Ti jamyo umayig yo, lao guajo 
jamyo umayig ya jutago jamyo, na infanjanao ya infanmanogcha, ya y 
tinegchanmiyo usaga; sa todosija y ingagao si Tata pot y naanjo, güiya 
infanninae. 17 Estesija jutago jamyo, na infanaguaeya entre jamyo uno yan 
otro. 18 Yaguin manchinatlie jamyo nu y tano, intingoja na guajo finena 
chinatlie antes qui jamyo. 19 Yaguin iyon y tano jamyo y tano uguaeya 
1yoña: lao ti iyon y tano jamyo, ya guajo jamyo umayig gui tano, ayo muna 
manchinatlie jamyo nu y tano. 20 Jaso jamyo y sinangan ni munjayan 
jusangane jamyo: Y tentago ti dangculoña qui y magasña. Yaguin 
mapetsigue yo, infanmapetsigue jamyo locue; yaguin manadaje y 
sinanganjo, umanadaje y sinanganmiyo locue. 21 Lao todo estesija 
umafatinas guiya jamyo pot causan y naanjo; sa ti matungo ayo y 
tumagoyo. 22 Yaguin ti matoyo, ya ti jusangane sija, taya 1saoñija; lao 
pago taya escusañija pot y isaoñija. 23 Ayo y chumatlie yo, gütya 
chumatlie si Tata locue. 24 Yagunn ti jufatinas gui entaloñija chochosija na 
taya ni uno fumatinas, taya isaoñija; lao pago esta jalie ya jachatlie yo yan 
si Tata. 25 Lao este ususede, sa para umacumple y sinangan nu y matugue 


gui tinagoñija: sija chumatlie yo, sin jafa. 26 Lao yaguin mato y 
Consoladot, ni y junamamaela gumin as Tata, y Espiritu y minagajet nu y 
mamaela gumin as Tata, gútya infanninae testimonio pot guajo. 27 Ya 
jamyo locue infanmannae testimonio, sa gumin manjijita desde y tutujonña. 


CAPITULO 16 


ESTESIJA jusangane jamyo para chamiyo, fanmatotompo. 2 Infanmayute 
juyong gui sinagoga sija; junggan, y tiempo ufato nae jayeja y pumuno 
jamyo, jinasoña na jafatinas y checho Yuus. 3 Ya estesija infanfinatinas, sa 
ti jatungo y Tata, ni guajo. 4 Ya estesija guinin jusangane jamyo, na yaguin 
ufato ayo na ora, injaso estesija, jaftaemanoja y jusangane jamyo. 5 Lao 
pago bae jujanao para ayo y tumago yo; ya taya uno guiya jamyo ufaesen 
yo: Para mano jao? 6 Lao pot y jusangane jamyo nu estesija y pinite esta 
bula y corasonmiyo. 7 Lao jusangane jamyo ni minagajet, na maulegñaja 
para jamyo na jujanao; sa yaguin ti jumanao yo, y Consoladot ti umamaela 
guiya jamyo; lao yaguin jumanao yo, junamamaela güe guiya jamyo. 8 Sa 
yaguin ufato güe, ujusga y tano ni isao yan y tininas yan y juisio: 9 Y isao 
sa sija t1 majonggue yo; 10 Y tininas sa bae jujanao para y Tata, ya jocog 
nae inlityo, 11 Y juisio sa y magas este y tano esta jajusga. 12 Guaja yo 
megae na gúinaja trabia para jusangane jamyo; lao ti siña jamyo insingon 
pago. 13 Lao yaguin ufato ayo y Espiritun minagajet, güiya infanfinanue 
jamyo todo y minagajet; sa ti usangan pot giiiyaja, lao todosija, jiningogña, 
ayosija usangan: yan ayosija y umasusede despues, inninafanmanatungo 
jamyo. 14 Gütya ufannae yo minalag sa mañuñule y gúinaja na guiya guajo 
ya ujasangane jamyo. 15 Todosija y güinajan Tata, 1yoco; ayo mina, 
jusangan na mañuñule y gilinaja na guiya guajo ya ujasangane jamyo. 16 
Trabia dididija na tiempo, ti inlie yo talo; ya y otro biaje dididija na tiempo 
inlie yo. 17 Ya y palo disipulo ilegñija entre sija uno yan otro: Jafa muna 
llegña este nu jita? Dididija na tiempo ti inlie yo; ya y otro biaje, dididija 
na tiempo inlie yo: sa bae jujanao para as Tata? 18 Ayo nae ilegñija: Jafa 
este muna ilegña? Dididija na tiempo? Ti tatungo jafa ilegña. 19 Lao 
jatungoja si Jesus na manmalago na umafaesen gúe, ya ilegña nu sija: 


Manafaesen entre jamyo jafa y ilelegco: Dididija na tiempo ya ti mlie yo; 
ya otro biaje, dididija na tiempo inlie yo? 20 Magajet ya magajet y 
jusangane jamyo: infananges yan infanugungñaejon, lao y tano umagof; ya 
jamyo infantriste, lao y tristenmiyo umabira para minagof. 21 Y palaoan 
yaguin para ufañago guaja pinitiña, sa mato y oraña; lao yaguin munjayan 
jafañago y patgon, malefa nu y pinitiña, pot y minagofña na esta mañago 
un taotao gui tano. 22 Pago jamyo locue magajet na infantriste; lao yaguin 
manali1jit talo, ufanmagof corasonmiyo, ya taya siña munajanao y 
minagofmiyo guiya jamyo. 23 Ayo na Jaane ti infaesen yo ni jafa. Magajet 
y magajet y jusangane jamyo, todosija y ingagao y Tata, infanninae pot y 
naanjo. 24 Asta pago taya ingagagao pot y naanjo: gagao ya inresibi, ya 
ubula y minagofmiyo. 


25 Estesija guinin jusangane jamyo gui acomparasion sija; lao ufato y ora 
na ti jusangane jamyo gui acomparasion sija, lao jusangane jamyo claro y 
guinajan Tata. 26 Ayo na Jaane infanmangagao pot y naanjo: lao ada ti 
jusangane jamyo na guajo jutayuyute jamyo gui Tata; 27 Sa y Tata 
mangiinaeya jamyo, sa esta inguaeya yo, ya injenggue na mamaela yo 
guinin as Yuus. 28 Mamaela yo guinin as Tata, ya matoyo gui tano: lao 
judingo talo y tano, sa bae janao para as Tata. 29 Y disipuluña ilegñija: 
Estagiie, pago na unsangan claro, ya taya acomparasion unsangan. 30 
Pago intingo na jago untungo todosija; ya ti unnesesita ni jaye 
unfinaesenjao: pot este injenggue na Jago mamaela gumin as Yuus. 31 
Maninepe sija as Jesus: Inenggue pago? 32 Estagúe na ufato y ora, ya 
esta mato pago, na cada uno ujanao para y iyoha, ya indingo yo 
namaesaja; lao trabia ti guajoja namaesaja sa jumajame an Tata. 33 
Estesija jusangane jamyo, para infangaepas guiya guajo. Infangaemasápet 
gui tano; lao mantiene y minatatnganmiyo, sa guajo esta jugana y tano. 


CAPITULO 17 


ESTESIJA jasangan si Jesus ya tumalag jilo gui langet, ya ilegha: Tata, 
esta mato y ora; namalag y Lajimo, sa y Lajimo unninamalag locue. 2 


Parejaja unnae güe ninasihaha para todo y catne; ya para todosija y unnae 
gue, gúlya numae sija taejinecog na linala. 3 Ya este yuje y taejinecog la 
linala, na intingo jao, na unoja y magajet na Yuus; yan si Jesuscristo nu y 
jago tumago. 4 Esta junamalag jao gui tano, ya munjayan y chechojo nu y 
unnaeyo na juchogúe. 5 Pago, jagoja Tata, unnamalag yo yan Jago na 
maesa ni ayo na minalag anae estaba jumijita antes di y tano. 6 Esta 
jufanue nu y naanmo y taotao nu y umae yo gui tano; sa 1yomo, ya unnae 
yo; ya sija maadaje y sinanganmo. 7 Pago sija matungo na todosija y unnae 
yo, sija 1yomo. 8 Sa y finijo sija ni y unnae yo, Jusangane sija; ya jaresibe, 
yan jatungo magajet na mamaela yo guinin jago; ya jajonggue na jagoyo 
tumago. 9 Guajo jutayuyute sija; t1 y tano jutayuyute, lao sija y unnaeyo, sa 
sija 1yomo. 10 Ya todosija y iyomo, 1y0co; ya y 1yoco, 1yomo; ya guajayo 
minalag guiya sija. 11 Pago taegúe yo gui tano, ya este sija mangaegue gui 
tano; ya mato yo guiya Jago. Tata Santo adaje pot y naanmo, ayo sija y 
unnaeyo, para ufanunoja, parejo an jita. 12 Anae estaba yo manjajame gui 
tano, juadadajeja sija pot y naanmo, ayo sija ni y unnaeyo ya juadadajeja 
ya taya ni uno malilingo, lao unoja esta malingo, gútya patgon yinilang; 
para ujacumple y tinigue sija. 13 Lao pago mato yo iya jago; ya estesija 
Jusasangan gui tano para y minagofjo ubula guiya sija. 14 Guajo guinin 
numae sija ni y sinanganmo; ya y tano manchinatlie sija; sa sija ti iyon y 
tano, parejoja yan guajo ti iyon y tano. 15 Ti jutayuyut jao na unnajanao gui 
tano, lao unadaje sija gui tinaelaye. 16 Sija t1 1yon y tano, parejo yan guajo 
ti iyon y tano. 17 Nagasgas sija pot y minagajetmo; y sinanganmo giiya 
minagajet. 18 Taegúenao jago tumago yo gui tano, parejoja guajo locue 
munajutago sija gui tano. 19 Ya pot sija, juconsagra yo namaesa, para sija 
locue ufangasgas pot y minagajet. 20 Ta t1 sijaja jutayuyute, lao ayo sija 
locue y jumonggue yo pot y sinangannija. 21 Sa para todo sija ufanunoja; 
parejoja yan jago, Tata, gaegue Jao guiya guajo, ya guajo gaegue guiya 
jago; sija locue ufanunoja guiya jita; para ujonggue y tano na Jago tumago 
yo. 22 Ya y minalag nu y unnae yo, junae sija: para ufanunoja parejo yan 
jita unoja. 23 Guajo guiya sija, ya Jago guiya guajo, para ufancabales gui 
unoja; ya para utungo y tano, na Jago tumago yo, ya ungiiaeya sija, 
parejoja yan giinaeyamo nu guajo. 24 Tata! ayosija y unnae yo, malago yo 


na manoyo nae gaegue, sija ufangaegue locue; para ujalie y minalagjo ni y 
unnae yo; sa unguaeya yo antes di jiniyong y tano. 25 Tata tunas jao, y tano 
ti jatungo jao; lao guajo tumungo jao, ya estesija jatungo na jago 
tumagoyo. 26 Ya guajo minamatungo sija y naanmo ya bae junatungo: na 
ayo na gúinaeya ni y ungúaeya yo, ayo gaegue guiya sija, yan guajo guiya 
sija. 


CAPITULO 18 


ANAE si Jesus munjayan jasangan este sija na sinangan, mapos yan y 
disipuluña para otro banda y sadog Sidron, anae guaja un giietta, ya 
jumalom gúe yan y disipuluña. 2 Ya si Judas locue, ni y umentrega gúe, 
jatungo ayo na lugat; sa megae na biaje si Jesus jumanao gúije yan y 
disipuluña. 3 Ayo nae si Judas mañule y inetnon sendalo, yan y ofisiat sija 
ni manmagas na mamale yan y Fariseo, mamalag ayo na lugat, 
manmañuñule falot, yan candet, yan atmas. 4 Enao mina si Jesus jatungo 
todosija na ufanmato guiya gütya, ya jumuyong güe gui menanñija, ya 
ilegha nu sija: Jaye inaliligao? 5 Inepeñija: Si Jesus Nasareno. Si Jesus 
llegña nu sija: Guajo yo. Gaegue güije locue mañisija yan Judas y 
umentrega güe. 6 Anae munjayan jasangan: Guajo yo; manalo guato ya 
mamodong gui tano. 7 Tomalo jafaesen sija: Jaye inaliligao? Ya ilegñija: 
Si Jesus Nasareno. 8 Manope si Jesus; Munjayanyo jusangane jamyo na 
guajo yo: Y aguin guajo inaliligao, polo ya ufanjanao este sija: 9 Para 
ucumple y sinangan na esta jasangan: Ayo sija ni unnae yo, ni uno 
junafalingo. 10 Ayo nae si Simon Pedro guaja espadaña, jachule ya 
janachetnudan un tentago mamale, ya jautut un talagaña gui agapa. Ya y 
tentago naanña si Malco. 11 Enao mina si Jesus elegña as Pedro: Na jalom 
y espadamo gui baena; y copa ni janaeyo si tata, ada taya para juguimen? 
12 Ayo na tiempo y inetnon sendalo, yan y magas sendalo, yan y ofisiat y 
Judio sija, macone si Jesus ya magode. 13 Ya finenana machule guato as 
Annas; sa guiya y suegron Caefas, na magasja na pale güije na año. 14 Ya 
si Caefas manae consejo ni y Judio sija, na janesisita un taotao para 
umatae pot y taotao sija. 


15 Ya madalalag si Jesus si Simon Pedro, taegúenao yan otro disipulo. Ya 
ayo y otro disipulo atungo y magas na pale; ya jumalom yan si Jesus; gui 
quelat y palasyon y magas na pale. 16 Lao si Pedro gaegue gui sanjiyong y 
petta. Entonses ayo y otro disipulo ni y atungo y magas na pale jumuyong, 
ya jasangane y pottera, ya janajalom si Pedro. 17 Entonses ayo na palaoan 
ni y jaadaje y petta ilegña as Pedro: Ti Jago locue disipulon este na taotao? 
Güiya ilegha: Aje, ti guajo. 18 Mangaegue güije y tentago sija yan y 
ofisiat, sija, manotojgue, ya jafatinas y guafin pinigan; sa manenggeng; ya 
janafanmamaepe sija: ya esta tomotojgue mañisija yan Pedro 
janamamaepe gúe. 


19 Ya y magas na pale jafaesen si Jesus jaftaemano y disipuluña yan y 
doctrinaña. 20 Inepeña si Jesus: Guajo sumangan claro gui tano; guajo 
siempre mamanagúe guiya sinagogo yan y templo anae manetnon todo y 
Judio sija; ya taya jucuentuse gui secreto. 21 Sajafa mina unfafaesen yo? 
Faesen y manmanjungog ni y jusangane sija. Estagúe, sija y tumungo y 
sinanganjo. 22 Ya anae gútya esta sumangan este, uno gui ofisiat sija na 
mangaegue güije, japatmada si Jesus ya ilegña: Taegienao unope y magas 
na pale? 23 Ynepe gúe as Jesus: Yaguin jusangan taelaye, nae testimonio 
nu y taelaye; yaguin mauleg, pot jafa mina innachinudan yo? 24 Ayo nae si 
Amnas ninamacone gúe mangode para as Caefas, magas na pale. 


25 Ayo nae si Simon Pedro estaba tomotojgue janamamaepe giie. 
Entonses ilegñija nu gütya: Ada ti gútya jao uno gui disipuluña? Gúiya 
mandague ya ilegña: Ti guajo yo. 26 Uno gui tentagon magas na pale, 
parientes ayo y jautut si Pedro y talagaña, ya sinangane: Ti julie jao gui 
guetta yan gútya? 27 Luego mandague talo si Pedro. Y enseguidas y gayo 
umoo. 


28 Ayo nae macone si Jesus giiine as Caefas gui jalom palasyo: ya ogaan 
guije, ya sija ti manjalom gui palasyo, pot no sea infanninaale, lao para 
usiña mañocho gui pascua. 29 Entonses mapos juyong si Pilato gutya sija 
ya ilegña: Jafa na finaaela inchichile contra este na taotao? 30 Manmanope 


ya ilegñija nu gútya: Yagun ti taelaye finatinasña, ti inentregao. 31 
Enaomina si Pilato ilegña nu sija: Chile güe jamyo ya injisga jaftaemano y 
laymiyo. Ylegñija y Judio sija nu gútya: Ti tunas na Jame, iInfanmannae 
finatae ni jaye. 32 Para umacumple y sinangan Jesus ni jasangan, 
janamatungo jafa na finataeña nae umatae. 


33 Entonses si Pilato tumalo jumalom gui palasyo ya jaagang si Jesus ya 
ilegña nu guya: Jago jao y Ray Judio sija? 34 Ynepe as Jesus: 
Unsasangan este pot jagoja namaesa, pat otro sija sumangangane jao pot 
guajo? 35 Si Pilato manope: Guajo Judio yo? Nasionmo, ya y manmagas 
na mamale, maentrega yo nu jago: Jafa finatinasmo? 36 Ynepe as Jesus: Y 
raenoco, ti ujuyong gui sanjilo este na tano: Yaguin y raenoco ujuyong gui 
sanjilo este na tano, y tentagojo sija ufanmumo, pot guajo, ya ti jumaentre- 
ga gui Judio sija: lao pago y raenoco ti ujuyong gúine. 37 Entonses si 
Pilato ilegña nu gútya: Jago pues un ray Jao? Ynepe as Jesus: Jago umalog 
na guajo un ray. Guajo minamafañago yo, pot este, yan minamamaela yo 
gul tano pot este, para umanae testimonio ni minagajet. Todo ayo y iyon 
minagajet, jajungog y inagangjo. 38 Si Pilato ilegña nu gútya: Jafa na 
gúinaja y minagajet? Anae munjayan jasangan este, tumalo guato gui Judio 
sija ya ilegña nu sija: Guajo ti mañoda yo guiya giiiya jafa na isao. 39 Lao 
jamyo guaja costumbrenmiyo na junalibre uno para jamyo gui pascua. 
Manmalago jamyo na junalibre y Ray Judio sija? 40 Entonses managang 
talo ya ilegñija: Ti este; lao si Barabas. Ya si Barabas gütya un saque. 


CAPITULO 19 


AYO nae si Pilato jachule si Jesus, ya jasaulag. 2 Ya y sendalo sija 
jadufog tituca para un corona, ya japolo gui iluña ya manaminagago giie ni 
magagon agaga. 3 Manmato jijot ya ilegñija: Jafa tatatmano Jao, Ray 
Judio sija? Ya manae patmada. 4 Entonses si Pilato jumuyong talo, ya 
ilegha nu sija: Estagúe na jachule guiya jamyo juyong, para intingo na ni un 
isao jusoda guiya gülya. 5 Ayo anae si Jesus mapos juyong, jachuchule y 
coronan tituca yan y magagon agaga. Ya ilegña nu sija si Pilato: Estagúe y 


taotao! 6 Anae malie güe ni y magas mamale yan y ofisiat sija, manaagang 
llegñija: Atane gui quiluus, atane gui quiluus. Si Pilato ilegña nu sija: Chile 
jamyo ya matane gui quiluus; sa guajo ti mañoda yo jafa na isao guiya 
guiya. 7 Maope güe ni y Judio sija: Jame guaja laymame, ya segun y 
laymame, debe umatae, sa jafa na gútya jafatinas maesa güe Lajin Yuus. 8 
Si Pilato anae jajungog este na sinangan, guaja gúe mas dangculo na 
minaañao; 9 Ya jumalom talo gui palasyo ya ilegña as Jesus: Jago, taotao 
mano jao? Ya si Jesus taya inepeña. 10 Si Pilato pues ilegha nu gútya: 
Jago ti umadingane yo? Ti untungo na guaja yo ninasiñajo para junalibre 
Jao, ya para juatane Jao gui quiluus? 11 Manope güe si Jesus: Ti siña y 
ninasiñamo contra guajo, yaguin ti manaejao gui sanjilo; enao mina y 
umentrega yo guiya jago, guaja mas dangculo na isao. 12 Guinin este, si 
Pilato jaaligao y lugat para unalibre gue: lao y Judio sija managang 
llegñija: Y aguin unnalibre este na taotao, ti amigon Sesat jao; sa ayo y 
umanaray, jasangan contra si Sesat. 13 Anae si Pilato jajungog este na 
sinangan, jachule si Jesus juyong ya matachong gui tribuna, gui lugat na 
mafanaan Piso, ya y Hebreo na finojo Gábbatta. 14 Ayo nae y tiempo para 
ufamauleg y pascua: jijot y ora gui las saes. Entonses ilegña ni y Judio sija: 
Estagúe y Raymiyo! 15 Entonses manaagang, ilegñija: Najanao! najanao! 
Atane gui quiluus! Ylegña nu sija si Pilato: Juatane y Raymiyo? Magas na 
mamale manmanope: Taya raymame na si Sesatja. 16 Entonses maentrega 
gue guiya sija para umatane gui quiluus. Ya sija cumone si Jesus! 


17 Ya gúrya chumuchuchule y quiluusña, jumanao para ayo na lugat na 
mafanaan y sagan calabera, cumequeilegña gui Hebreo na finijo, Golgota, 
18 Anae maatane gui quiluus; yan y gachongña otro dos, gui dos banda 
Jesus ya si Jesus gui talo. 19 Ya manugue si Pilato un tinigue ya mapolo 
gui sanjilo y quiluus. Ya y tinigue: SI JESUS NASARENO, RAY Y 
JUDIO SIJA. 20 Ya megae na Judio sija tumaetae este na tinigue, sa y 
lugat anae maatane si Jesus, jijot gui siuda, ya esta matugue gui Hebreo, 
yan Griega, yan Lating. 21 Ayo nae elegñija as Pilato y manmagas na 
mamale yan y Judio sija: Chamo titigue: Ray y Judio sija: lao giiya 
umalog: Guajo y Ray y Judio sija. 22 Manope si Pilato: Jafa y jutugue esta 


jutugue. 


23 Entonses y sendalo sija, anae munjayan maatane gui quiluus si Jesus, 
machule y magaguña, ya mafatinas cuatro patte, cada sendalo un patte; 
yan y tunico na magago locue; giliya taya malagseña, lao todo matufog 
desde y sanjilo asta y sanpapa. 24 Pot enao ilegñija entre sija: Mungajit 
umipe, lao tapolo suette gui jiloña, jaye gaeyo güe: para umacumple y 
tinigue na ilegña: Mapatte entre sija y magagujo, ya y tunico na magagojo 
mafatinas y suette. Estesija y sendalo fumatinas. 


25 Ya manotojgue gui fiun quiluus Jesus, si nanaña, yan y chelun nanaña 
as Maria, yan si Maria palaoan Cleopas, yan si Maria Magdalena. 26 Ya 
anae jalie si Jesus si nanaña, yan y disipuluña ni jaguaeya na tomotojgue 
jijot, ilegha as nanaña: Palaoan, enaogúe y lajimo! 27 Despues, ilegña ni 
disipulo: Enaogúe si nanamo. Desde ayo na ora y disipulo inadaje gúe gui 
guimaña. 


28 Despues di este, jatungo si Jesus na todosija esta manmacumple, para y 
tinigue umacumple, ilegña: Majoyo. 29 Ya gaegue gúije un nayan na bula 
y binagle: Ya sija nabula y espongja y binagle ya mapolo gui jilo un jayo na 
naanña y hisopo, ya manafalag y pachotña. 30 Anae si Jesus jaguinem y 
binagle, elegña: Jocog esta: ya janaeguen y iluña ya jaentrega y espiritu. 


31 Entonses y Judio sija, sa ayo na jaane y jaanen Preparasion; para y 
tataotao sija taya usaga gui quiluus gui sabado na jaane (sa dangculo ayo 
na Jaane y sabado), manmangagao as Pilato na ufanmajulog y adenghija ya 
umanafanjanao gúije. 32 Manmanmato sija y sendalo ya majulog y 
adengha y finenana, yan y otro, ayo dos y gumin y matane gui quiluus yan 
guiya; 33 Ya anae manmato gui as Jesus, ya malie na gútya esta matae, ti 
julog y adengña: 34 Lao uno gui sendalo sija, janaadotgan gui calaguagña 
y lansaña, ya jumuyong y jaga yan janom. 35 Ya gülya y lumie mannae 
testimonio, ya y testimonioña, giitya magajet: ya guiya tumungo na jafa, 
ilegha magajet, para jamyo locue injenggue. 36 Sa este na güinaja 
jumuyong esta para umacumple y tinigue na ilegña: Ni un tolang guiya 


guiya umajulog. 37 Yan locue otro tinigue ilegña: Umaatan ayo ni 
janaadotgan. 


38 Despues di malofan estesija, si José taotao Arimatea, ya disipulon 
Jesus, lao gui secreto sa maañao ni Judio sija, jagagao si Pilato na gütya 
unajanao y tataotao Jesus: entonses si Pilato japolo. Ya mato gúe ya 
janajanao y tataotaoña. 39 Mato locue si Nicodemo, na jagas mato gui as 
Jesus gui puenge, mañuñule un dinañan mira yan chaguan na jajatot, na y 
minacatña sien libra. 40 Ayo nae jachule y tataotao Jesus, ya maafuyut 
magago yan paopao, taemanoja y costumbre y Judio sija an manmanjafot. 
41 Ya ayo na lugat nae maatane gui quiluus, guaja un gúetta, ya y giietta 
nae guaja un naftan nuebo, ya asta pago taya nae mapoluye. 42 Ayo nae 
mapolo si Jesus, sa ayo na jaane y jaanin Preparasion y Judio sija (sa ayo 
na naftan estaba jijot). 


CAPITULO 20 


Y finenana na Jaane gui semana, gui egaan anae ti claro, si Maria 
Magdalena mato gui naftan, ya jalie y acho na manajanao gui naftan. 2 
Entonses malago ya malag as Simon Pedro, yan y otro disipulo ni 
guinaeya as Jesus, ya ilegña nu sija: Jachule y Señot gui naftan ya jame ti 
intingo mano nae japolo. 3 Manmapos si Pedro yan y otro disipulo, ya 
manmato gui naftan. 4 Ya manmalago sija y dos umetnon: ya y otro 
disipulo malago chadigha qui si Pedro, ya mato finenana gui naftan. 5 Ya 
ñumejon ya jaatan, ya jalie y magago lenso na mapolo; lao ti jumalom. 6 
Entonses mato si Simon Pedro ni dumadalalag gúe, ya jumalom gui naftan, 
ya jalie y magago lenso na mapolo, 7 Ya y magago sudario na gaegue gui 
jilo y iluña, ti mapolo yan y palo magago, lao y otro lugat na mabalulutan. 
8 Entonses jumalom locue ayo y otro disipulo, ni guine mato finenana gui 
naftan; ya jalie yan jajonggue. 9 Sa ti matutungo trabia y tinigue, na 
Janesesita na güiya ucajulo guine entalo manmatae. 10 Ayo nae manalo y 
disipulo sija guato gui guimahija. 


11 Ya si Maria gaegue gúije gui san jiyong, jijot y naftan ya tumatanges; 


ya tumanges, fñumejon papa y jaatan y sanjalom y naftan; 12 Ya jalie dos 
angjet na minagagon apaca, na manmatatachong, y uno gui para y ilo, y 
otro para y adeng, anae y tataotao Jesus guine mapolo. 13 Ya ilegñija nu 
guiya: Palaoan, jafa na tumatanges jao? Ylegña nu sija: Sa jafa muna 
jachule y Señotjo, ya ti jutungo mano nae japolo. 14 Anae jasangan este, 
tumalo tate, ya jalie si Jesus, güije na tomotojgue, lao ti jatungo cao gütya 
si Jesus. 15 Ylegña nu giiya si Jesus: Palaoan, jafa na tumatanges jao? 
Jaye unaliligao? Pineloña na ayo na taotao y taotao y giietta, ilegha nu 
guiya: Señot, yaguin Jago chumule, sangane yo mano nae unpolo, ya 
juchule güe. 16 Ylegña nu gútya si Jesus: Maria! Jabira guiya gútya ya, 
llegña gui Hebreo na finijo: Raboni! cumequeilegha, Maestro; 17 Ylegña 
nu guiya si Jesus: Chamo yo pumapacha; sa asta pago ti cajulo yo gui as 
Tata; lao janao para y mañelujo ya unsangane sija, na jucajulo gui Tatajo 
ya yan Tatamiyo, y Yuusjo yan y Yuusmiyo. 18 Mato si Maria Magdalena 
ya jasangane y disipulo sija: Esta julie y Señot; ya jaftaemano sinangane 
gúe nu este na gúinaja. 


19 Ya anae esta pupuenge, güije mismo na jaane, y finenana gui semana, 
ya y petta manmajujuchom, güije nae mangaegue y disipulo sija manetnon 
sa manmaañao ni Judio sija, mato si Jesus, ya tumojgue gúe gui talo ya 
ilegha nu sija: Pas ugaegue guiya jamyo. 20 Ya anae munjayan jasangan 
este, manfinanue ni canaeña yan y calaguagha. Ayo nae manmagof y 
disipulo sija anae malie y Señot. 21 Ya si Jesus ilegña nu sija talo: Pas 
ugaegue guiya jamyo; taemanoja si Tata ni tumago yo, taegúije locue 
jutago jamyo. 22 Ya anae munjayan jasangan este, manguaefe gui jiloñija 
ya ilegha nu sija: Resibe jamyo y Espirito Santo. 23 Y inasie ni y isaoñija, 
sija ufanmaasie, ya 1yonñija y indetiene sija ufanmadetiene. 


24 Ya si Tomas, uno gui dose, na mafananaan si Didimo, taegúe guiya sija 
anae mato si Jesus. 25 Ya ilegñija nu gútya y palo disipulo: Y Señot gumin 
talie. Lao ilegña nu sija: Yaguin ti julie gui canaeña y señat y lilog sija, ya 
junajalom y calalotjo gui señat y lilog, yan ti junajalom y canaejo gui 
calaguagña, ti jujonggue. 


26 Ya despues di manmalofan ocho na jaane, anae disipulo sija 
mangaegue talo gui sanjalom, mañisija yan si Tomas. Mato si Jesus, 
macandalo y petta, ya sumaga gui entalo ya ilegña: Pas ugaegue guiya 
jamyo. 27 Ayo nae ilegña as Tomas: Namamaela giiine mague y 
calolotmo, ya unlie y canaejo; ya namamaela gülne mague y canaemo, ya 
unnajalom gui calaguagmo; ya chamo tataeinangoco, lao unjonggue. 28 
Entonses si Tomas manope ya ilegña nu gútya: Señotjo yan Yuusjo. 29 
Ylegña nu guiya si Jesus: Pot y unlie yo, Tomas, na unjonggue yo: 
mandichoso ayo sija y ti manmanlie, lao manmanjonggue. 


30 Magajet, megae sija na señat palo na jafatinas si Jesus gui menan y 
disipuluña na ti matugue gúine na leblo: 31 Lao este sija manmatugue para 
injenggue na si Jesus, gütya si Cristo, Lajin Yuus, ya anae injenggue, guaja 
jamyo taejinecog la linala pot y naanña. 


CAPITULO 21 


DESPUES di manmalofan estesija, jafanue gue si Jesus otro biaje y 
disipulo sija gui oriyan tasen Tiberias; ya taegúine jafanue güe namaesa. 2 
Mangaegue mandadaña si Simon Pedro yan si Tomas, na mafananaan si 
Didimo, yan si Nataniel, taotao Cana guiya Galilea, yan y famaguon 
Sebedeo, yan otro dos disipuluña. 3 Ylegña nu sija si Simon Pedro: 
Jujanao para jucone y güijan. Ylegñija nu gútya: Jame indalalag jao. 
Manmapos ya manjalom gui un sajyan; ya ayo na puenge, taya quineneñija. 
4 Anae manana gui egaan si Jesus sumaga tomotojgue gui oriyan tase; ya y 
disipulo ti matungo cao gütya si Jesus. 5 Ayo nae ilegña nu sija si Jesus: 
Famaguon, guaja jamyo jafa para incano? Manope güe: Taya. 6 Ya ilegña 
nu sija: Yute y lagua gui agapan y sajyan, ya inseda. Mayute ya ti 
manasiña machule gui tase pot y minegae y güijan. 7 Ayo na disipulo y 
guinaeya as Jesus, umadingane si Pedro: Gúiya y Señot. Entonses si 
Simon Pedro anae jajungog na gúlya y Señot jadudog güe nu y magagon 
pescadot (sa taemagago giie), ya tumayog gui tase. 8 Ya y palo disipulo 
sija manmato yan y sajyan (sa ti chago gui tano, lao guaja dosientos codo) 


machule y lagua, na bula ni gúijan. 9 Ya anae manmato gui tano 
manmanlie guafe y pinigan na mapolo esta y gúijan gui jiloña, yan pan. 10 
Ylegña si Jesus nu sija: Chule mague y gúijan ni inquene pago. 11 Ayo 
anae cajulo si Simon Pedro ya jajala y lagua para y tano, bula dangculon 
guijan sija, siento y sincuenta y tres; ya achogja taegúenao y minegaeña, y 
lagua ti matitig. 12 Ylegña nu sija si Jesus: Fanmamaela ya infañocho. Ya 
ni uno gui disipulo sija fumaesen güe: Jago, jaye Jao? matungo na giiiya y 
Señot. 13 Entonses mamaela si Jesus, ya jachule y pan ya maminae, ya y 
guijan taegúenao. 14 Esta güiya y mina tres na biaje na si Jesus jafanue 
gúe y disipuluña desde tiempo nae cajulo gúe guine entalo manmatae. 


15 Anae munjayan mañocho, si Jesus ilegña as Simon Pedro: Simon lajin 
Juan, unguaeya yo mas qui este sija? Sinangane gúe: Si Señot, Jago 
tumungo na juguaeya Jao. Ylegña nu gütya: Pasto y gajo patgon quinilo. 
16 Tumalo ilegña nu giya y mina dos biaje: Simon, lajin Juan, unguaeya 
yo? Ylegña nu gútya: Si Señot, untungoja na juguflie jao. Ylegna nu giiiya: 
Adaje y gajo quinilo. 17 Ylegña nu gútya y mina tres na biaje: Simon, lajin 
Juan, unguflie yo? Ninatriste si Pedro na sinangane giie asta tres biaje: 
Unguflie yo? ya ilegña nu gútya: Señot, Jago tumungo todosija: Jago 
tumungo na juguflie jao. Ylegña nu gúiya si Jesus: Pasto y gajo quinilo. 18 
Magajet ya magajet jusangane jao, anae patgon jao, undudog jao nu y 
sentura ya malag y malagomoja: ya anae bijo jao unjuto y canaemo, ya 
gumede jao ni y otro, ya unquinene guato gui ti malagomo. 19 Ya este 
ilegha, janatungo jafa na finatae nae siña namalag si Yuus. Ya anae 
jasangan este, ilegña nu giiya: Dalalag yo. 20 Entonses jabira güe si Pedro 
ya jalie ayo na disipulo na gúinaeya as Jesus dinalalag güe; ya locue 
umason gui pichon gui sena, ya sinangane, Señot jaye uje y umentregao? 
21 Anae si Pedro jalie este, ilegña as Jesus: Señot, jafa jumuyong para 
este? 22 Yegña nu giiiya si Jesus: Yaguin malagojo na guiya ugagaegue 
asta qui mato yo, jafa y uguaja guiya Jago? Dalalag yo. 23 Jumuyong este 
na sinangan entre y mañelo na ayo na disipulo ti umatae: lao si Jesus 
sinangane, na ti umatae; lao yaguin malagoyo na giiiya ugagaegue asta qui 
mato yo, jafa y uguaja gutya Jago? 


24 Este gütya y disipulo ni manae testimonio nu este sija na gúinaja, ya 
jatugue este sija na gúinaja: ya tatungo na y testimonioña, giitya magajet. 


25 Ya guaja locue palo megae na gúinaja na jafatinas si Jesus, yaguin 
ufanmangue cada uno, jujaso na todo y tano ti omlat y leblo sija y 
ufanmatugue. Amen. 


